ועדת הכלכלה, כנסת 24, פרוטוקול מספר 35, 2021-10-07 10:40

מיכאל ביטון: אנחנו מתחילים המשך ישיבת ועדת הכלכלה ברפורמת היבוא בפרק התמרוקים, נושא שמכונה בשם הרשמי שלו פרק כ"ג מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022) דיון בסעיפים 114, 115 תיקון פקודת התמרוקים.

מיכאל ביטון: אנחנו מקדמים בברכה את פרופ' נחמן אש מנכ"ל משרד הבריאות, וזאת גם ההזדמנות להודות לו על פועלו בקורונה.

מיכאל ביטון: יש כאלה שבאו למשימה של הקורונה, ראו את האתגר, עשו מילואים והלכו.

מיכאל ביטון: אתה לא רק ראית את האתגר של הקורונה, נכנסת עמוק לשירות הציבורי ולתפקיד ממשלתי עם משימות כפולות ומכופלות ואנחנו מודים לך על פועלך בקורונה ועל האתגרים שאתה ניצב בפניהם במשרד הבריאות.

מיכאל ביטון: סדר הדיון יאפשר סקירה ופתיחה של המנכ"ל, ולאחר מכן אנחנו ממשיכים בהקראת החוק, כמובן אם יש נושאים מהותיים שנוכל לסכם אותם לפני ההקראה, ננסה לסכם אותם.

אביר קארה: אדוני היו"ר אני הכנתי איזה שהוא סיכום מאתמול.

מיכאל ביטון: על הכיפאק אבל אתה לא קובע את סדר הדיון.

אביר קארה: רק אם אפשר.

מיכאל ביטון: יהיה לך אפשר, ואתה איתי ואתה תמתין בסבלנות.

מיכאל ביטון: סגן השר, אני חושב למנות אותך חבר ועדה קבועה בוועדת כלכלה.

אביר קארה: הייתי רוצה להיות הסגן שלך.

מיכאל ביטון: אתה סגן שר.

מיכאל ביטון: זה יותר טוב.

יצחק פינדרוס: אני גם מועמד.

מיכאל ביטון: מנכ"ל משרד הבריאות בבקשה.

יצחק פינדרוס: אם אפשר אדוני היו"ר, מילה אחת לפני שהמנכ"ל מתחיל.

מיכאל ביטון: עם העדינות ואיך שאתה פונה אי אפשר להגיד לך לא.

יצחק פינדרוס: אני רוצה לחזק את דבריך וזו הזדמנות לחזק את עובדי משרד הבריאות שעומדים בחזית יום יום בעניין הזה.

יצחק פינדרוס: גם אם יש חילוקי דעות בנושא החוק או בנושאים אחרים זה בסדר גמור, אבל באופן כללי אנחנו חייבים לומר כולנו מחזקים את ידכם, אתם עושים עבודת קודש, אתם משרד הבטחון שלנו כרגע.

יצחק פינדרוס: אתם עומדים בחזית המאבק וכל הכבוד לכם.

יצחק פינדרוס: שאפו.

מיכאל ביטון: אשריך ח"כ פינדרוס.

מיכאל ביטון: בבקשה המנכ"ל.

יצחק פינדרוס: אתה וכל אלה שמתחתיך.

יצחק פינדרוס: שלא יהיו אי הבנות.

מיכאל ביטון: כל אנשי הבריאות והרפואה באשר הם, בתי החולים, במרפאות, בקהילות, רופאים, אחיות, סטאג'רים, מנהלים וכולם.

מיכאל ביטון: בבקשה.

נחמן אש: תודה רבה כבוד היו"ר ותודה רבה על החיזוקים.

נחמן אש: אנחנו מודים לכם מאוד.

נחמן אש: באמת אנחנו עושים את כל המאמצים שיהיה טוב לעם ישראל בכל החזיתות, והדברים מורכבים.

נחמן אש: אני שמח להיות פה ולהשתתף בדיון הזה ברפורמה שבעינינו היא רפורמה מאוד מאוד חשובה שאנחנו שותפים להוצאה לפועל של עבודה מאוד מאומצת של הצוות המקצועי כדי לגעת בכל הפרטים ובסופו של דבר להוציא אותה לפועל תוך כדי זה שאנחנו רוצים שהיא תהיה בטוחה ושתשמור על בריאות הציבור כמה שיותר, לצד הצורך הברור שהרפורמה הזאת באה לתת לו מענה של הפחתת מחירים, הפחתת עלויות וקיצור תהליכים שהם מבורכים לציבור.

נחמן אש: אבל התפקיד שלנו זה לראות שזה נעשה בצורה הכי בטוחה שאפשר, ויש פה אתגרים, יש פה דברים שאנחנו צריכים לתת להם מענה כדי שהבטיחות הרפואית הזאת תישמר.

נחמן אש: אם כבוד ח"כ קרא לזה שאנחנו משרד הבטחון היום של הבריאות, אז זה באמת ככה.

נחמן אש: גם פה אנחנו מרגישים שאנחנו רוצים לתת כמה שיותר בטחון, כשהמהלך הזה אפשר לצאת איתו לדרך עם כל המורכבות שיש בו.

נחמן אש: הכי פשוט לנו זה לעשות בדיקות על הכל, ולראות שהכל בסדר, ושלציבור יצא מוצר שאנחנו יכולים לעמוד מאחרי כל דבר ודבר.

נחמן אש: פה יש קיצור של תהליכים ששוב, הם מבורכים, אנחנו הולכים עם היוזמים של הרפורמה ומנסים לעשות אותה בצורה כמו שנעשה באירופה, כמו שנעשה במקומות אחרים.

נחמן אש: אנחנו סיכמנו את הדברים אחרי עבודה מאומצת גם בעבודה המקדימה מול האוצר וגם בממשלה, והחוק או החלק הזה של החוק שמובא בפניכם, יש בו הרבה פרטים שהעקרונות שליוו אותנו כדי בסופו של דבר לצאת איתם, זה 1.

נחמן אש: שאנחנו מקטינים את הסיכון על ידי זה שאנחנו הולכים עם מוצרים שאנחנו שלמים איתם, בטוחים איתם, גם פה הלכנו כברת דרך, הצוות המקצועי אפילו המליץ על פחות ואנחנו בסופו של דבר סיכמנו על יותר, אבל היותר הזה זה החלק היותר בטוח כדי שנתנסה עכשיו במשך הזמן הראשון, נתנסה, נראה שכל התהליכים מתקיימים כמו שאנחנו רוצים ונוכל להמשיך בתהליך.

נחמן אש: הדבר השני זה המדרגיות בזמן שקבענו לוחות זמנים ואתם יודעים אני מניח שזה נאמר פה, לוחות הזמנים היו ארוכים מלכתחילה עד למדרגה השניה, בממשלה זה קוצר לשנה ואנחנו רוצים את השנה הזאת כדי לבחון שבאמת כל התהליכים מתקיימים ואנחנו יכולים לעשות את המדרג ההבאה.

נחמן אש: אני יודע שיש פה רצון לקצר את לוחות הזמנים, אני שב ואומר, הסבלנות פה משתלמת וכשנהייה בטוחים נוכל להרחיב את זה בצורה יותר שלמה ויותר בטוחה ואחראית, ואנחנו מפסידים כמה חודשים בזמן, זה לא משהו מאוד משמעותי.

נחמן אש: הדבר הנוסף זה כל הכללים מסביב שנקבעו, בטח נכנס לפרטים בדיון בוועדה, ששוב, הם נועדו לשמור על הציבור תוך כדי זה שאנחנו מאפשרים הרבה מאוד.

נחמן אש: לסיום דבריי אני רוצה להגיד שאנחנו בסוף חלק מהממשלה, מביאים את החלק הזה של החוק כשאנחנו שלמים עם זה, עם כל הסיכומים שסיכמנו ואנחנו רוצים שזה ימשיך ויעבור הלאה ויש בזה בהחלט בשורה גדולה לעם ישראל ואנחנו מבקשים שהוועדה תכבד את הסיכומים שנעשו.

נחמן אש: כמובן שאנחנו מוכנים לשמוע את כל הדברים שיעלו ומוכנים היכן שאפשר להתפשר, ועשינו כבר כמה צעדים שיוצגו פה, ואני מקווה שבאמת זה יהיה לטובת עם ישראל בכל המובנים.

נחמן אש: אסנת רוצה להוסיף משהו?

אסנת לוקסנבורג: לא, אמרת הכל מצוין ובאמת בצורה, אנחנו באמת נמצאים פה על איזונים מאוד עדינים בין בריאות הציבור לכלכלה וכל מהלך שישנה את זה, ישנה גם את האיזונים האלה.

אסנת לוקסנבורג: אנחנו נאמר את עמדתנו המקצועית, אתם כמובן, אתם זו הסמכות והאחריות שלכם לקבל את כל ההחלטות, אנחנו רק גורמים מייעצים שמביאים את הנסיון המקצועי שלנו לאורך הרבה מאוד שנים, גם בתחומים הספציפיים וגם בתחומים של בריאות הציבור.

אסנת לוקסנבורג: יהיו נקודות מסוימות שנגיע אליהן שאנחנו פשוט נרצה להסב את תשומת לבכם למה המשמעויות, ונעשה את זה כמובן על פי הנחיית היו"ר ומה שנדרש.

אסנת לוקסנבורג: תודה.

מיכאל ביטון: תודה לך אסנת.

מיכאל ביטון: אני רוצה להתייחס לדברים של המנכ"ל.

מיכאל ביטון: וגם היו לנו שיחות מקדימות.

מיכאל ביטון: אולי מילת הדגל פה היא מידתיות והתקדמות.

מיכאל ביטון: אנחנו פותחים פה פתח של לאפשר את הגדלת הייבוא ומגוון המוצרים ובתקווה שזה יפחית את מחירם בשוק, ואנחנו לא שוכחים את בריאות הציבור ורוצים לעשות דברים באופן מבוקר ותהליכי והדרגתי.

מיכאל ביטון: יכולות להיות עמדות, מה לוח הזמנים הראוי ולהתווכח, מה ההיקף של הגל הראשון שייפתח, אבל אנחנו בהחלט רוצים לדעת ולהרגיש שכשאנחנו עושים את המעשים האלה, משרד הבריאות סומך את ידיו כדי לתת בטחון לנו כחברי כנסת שאנחנו עושים מעשה שגם אם הוא משנה את השיטה ופותח את הדברים, לא מסכן את הציבור יתר על המידה.

מיכאל ביטון: סדר הדברים עכשיו יהיה המצגת של סגן השר, אם היא זמינה, חמש דקות.

אביר קארה: אם לא, אני יכול גם לסכם ככה.

מיכאל ביטון: רגע.

מיכאל ביטון: אני רוצה להגיד לך הערה לסדר.

מיכאל ביטון: בדרך כלל כשסגן שר בא לוועדה כזאת הוא שולח מצגת מראש ומודיע לוועדה שהוא יבוא ויציג.

מיכאל ביטון: אז אנשיך להבא, לשלוח לנו מצגת ולהגיד שיש בקשה להציג ואז אנחנו שמים אותך בסדר הדוברים בצורה סדורה.

מיכאל ביטון: אבל עכשיו אנחנו מאפשרים לך להציג את ההערות שלך ולאחריהן אנחנו ממשיכים בהקראת סעיפי החוק כפי שעשינו.

אביר קארה: אדוני היו"ר, אני מתנצל על כך, אנחנו נדאג שזה יהיה כמו שצריך בפעם הבאה.

אביר קארה: אתה פשוט יודע שאתמול הייתי פה ב-8:30 בבוקר, רק ב-23:30 בלילה סיימנו את המצגת אחרי יום גדוש בהצבעות.

מיכאל ביטון: אתה יודע שהייתי איתך.

מיכאל ביטון: נכון?

אביר קארה: כן.

אביר קארה: אז אני מתנצל, לוחות הזמנים היו קצרים.

אביר קארה: אני רק רוצה לתת תזכורת קצרה לחברי הכנסת מאתמול, יש למעשה בפרק של התמרוקים שישה נושאים שהם פחות או יותר היו במחלוקת.

אביר קארה: אני חושב שהיה פה קונצנזוס מצד כל חברי הכנסת כשדיברנו על הנושאים האלה.

אביר קארה: אז אני רק רוצה לדבר על שישה הנושאים האלה בזריזות.

אביר קארה: יש פערים מול אירופה ואנחנו יצרנו טבלה וגם ניסינו לעשות אתמול בלילה, לכתוב את השינויים בחוק.

אביר קארה: אבל רק להסביר את זה שניה אחת במילים כדי להבין מה הם הפערים.

אביר קארה: אז קודם כל רישיון תמרוקים כללי, חובה רוחבית על יצרנים ויבואנים, זה משהו שלא קיים רישיון כללי כזה באירופה ואנחנו מציעים כהצעת שיפור לייצר מרשם בלבד אודות היצרנים והיבואנים.

אביר קארה: זה למשל בדבר הראשון, אז הייתה פה מחלוקת על הנושא של הרישיון גם ליצרנים וגם ליבואנים במדינת ישראל, זה דבר שלא קיים באירופה והיינו רוצים אם אנחנו כבר מתאימים לאירופה אז להתאים גם את הנושא הזה.

אביר קארה: הדבר השני היה חובת נציג האחראי גם ליצרנים וגם ליבואנים.

אביר קארה: באירופה משרד הבריאות לא מאשר נציג אחראי, יש נציג אחראי שאותו נציג אחראי הוא איש הקשר למעשה, אבל הוא לא מאושר על ידי משרד הבריאות, אין לו שום חובה להשתלמויות ובטח ובטח הוא לא מחויב בדו"חות רבעוניים, הוא לא עובד של משרד הבריאות, הוא עובד של אותו מפעל או של יצרן.

אביר קארה: אנחנו מבקשים פה בהצעה לשיפור להסיר את הפערים האלה מול אירופה, אנחנו חושבים שזה יעלה הרבה מאוד כסף ליצרנים וליבואנים וזה יביא אותנו למצב שהוא החמרה אפילו מהמצב הקיים.

אביר קארה: תנאים ליצרן ישראלי, אישור על ידי משרד הבריאות למפעל - - - במקום הצהרה בלבד באירופה, למעשה תנאי יצור נאותים שמבקשים כאן, באירופה זה נמצא בהצהרה ואנחנו רוצים להשוות את עצמנו לאירופה, אנחנו רוצים שגם הנושא הזה יהיה כפוף לאירופה.

אביר קארה: יש מה שנקרא הנושא הרביעי, זה נושא שדיברנו עליו אתמול, מה שנקרא - - -

מיכאל ביטון: אני מבקש ממשרד הבריאות לרשום את אותם ששת הסעיפים שסגן השר מקריא ולתת התייחסות ספציפית לפני שאנחנו עוברים להמשך הקראת החוק.

אביר קארה: בנושא של תנאים ליבוא רשמי יש פערים מול אירופה.

אביר קארה: באירופה אין חובת מסירת הסודות המסחריים מראש לכל סוגי התמרוקים למשרד הבריאות.

אביר קארה: במקום מסירת מידע נקודתי לרשויות.

אביר קארה: זאת אומרת שבאירופה משרד הבריאות יכול לבקש מידע נקודתי, הוא לא יכול לבקש את הסודות המסחריים מאותו מפעל וגם יש עוד פער אחד שהם ביקשו בתנאים ליבוא רשמי הם רוצים שהניסויים בבעלי חיים יהיו לפי הרגולציה הישראלית ולא לפי הרגולציה האירופית.

אביר קארה: מוצר שמגיע מאירופה הם דורשים רגולציה ישראלית, אנחנו מבקשים להסיר את הפערים האלה מול אירופה.

אביר קארה: אנחנו מגיעים לנושא החמישי, תנאים למותג הפרטי.

אביר קארה: בתנאים למותג הפרטי קבלת אישור מיוחד ממשרד הבריאות בחו"ל זה החמרה לעומת המצב הקיים היום בישראל.

אביר קארה: הם מבקשים היום אישור מיוחד ממשרד הבריאות בחו"ל, זה לא קיים היום בישראל, וגם פה במותג הפרטי הם מבקשים ניסוי בבעלי חיים כמו שהם דורשים ביבוא הרשמי, הם דורשים גם פה שאנחנו נעמוד בסטנדרט הישראלי ולא האירופאי.

אביר קארה: באירופה התנאים זהים ליבוא רשמי ולמותג פרטי.

אביר קארה: אנחנו מבקשים גם פה להתאים לאירופה, זאת המטרה של הרפורמה.

אביר קארה: הנושא האחרון ואולי לדעתי החשוב ביותר ועורר פה הכי הרבה מחלוקות, הנושא של היבוא המקביל.

סמי אבו שחאדה: אפשר שאלת הבהרה אדוני סגן השר?

אביר קארה: כן.

סמי אבו שחאדה: מאז שאנחנו יושבים על הדיונים בעניין הזה אנחנו מדברים כל הזמן שאנחנו רוצים תקן אירופי.

סמי אבו שחאדה: אבל עכשיו כמו שאתה אומר שיש דברים שבישראל הם שונים מהתקן האירופי ואנחנו רוצים לשמור אותם, להשאיר אותם שונים מהתקן האירופי?

אביר קארה: לא, אני אומר בדיוק ההיפך.

אביר קארה: אני רוצה להשוות.

אביר קארה: כל המטרה פה היא להיות זהים לאירופה.

אביר קארה: מה שטוב לאירופאים טוב לנו.

אביר קארה: אני רק מסביר פה את הפערים בין מה שאנחנו עושים ברפורמה הזאת לבין מה שהם רוצים שיהיה מחר אחרי הרפורמה, יש פה כל מיני דרישות ייחודיות לישראל ואלה הדרישות שהן במחלוקת.

אביר קארה: הנושא האחרון, אדוני היו"ר, זה היבוא המקביל.

אביר קארה: אנחנו אתמול דיברנו על זה, זה לא יבוא מקביל אלא יבוא מגביל.

אביר קארה: תשמעו, יש פערים מול מדינות אי שוויץ, אוסטרליה, ניו זילנד, סינגפור וארצות הברית, שם אין מגבלות על יבוא מקביל במדינות האלה.

אביר קארה: יש רשימה של מוצרים אסורים אבל יבוא מקביל אין הגבלות.

אביר קארה: בישראל ההגבלות המרכזיות שהם דורשים עכשיו אחרי הרפורמה זה הדבר הראשון וגם זה היה אתמול פה במחלוקת, אישור מראש על ידי מכון התקנים, כאשר אתם צריכים להבין שיש היום חמש מעבדות מאושרות על ידי משרד הבריאות, אז אם כבר אתם רוצים אישור מסוים אז למה רק ממכון התקנים, אנחנו רוצים שזה יהיה פתוח לתחרות וכמה שיותר מעבדות, אבל אנחנו בכלל היינו מעדיפים גם פה להשוות את התנאים לאירופה ולמדינות האי.

אביר קארה: יש להם רשימת מוצרים מצומצמת.

אביר קארה: הם כתבו בתוך הרשימה כל מה שמותר וכל השאר אסור.

אביר קארה: אנחנו רוצים שזה יהיה הפוך, שיקבעו מראש כל מה שאסור ושיתירו את כל השאר.

אביר קארה: למה הכל צריך להיות ברשימה כזאת שהיא מוגבלת.

אביר קארה: הם רוצים לדעת ייצור התמרוק בשנתיים האחרונות, לפעמים אין קשר עם היצרן ואין תאריך ייצור על תמרוק בחו"ל.

אביר קארה: אם אתם הולכים בחו"ל ומחפשים תמרוקים, אין עליהם תאריכי ייצור.

אביר קארה: למעשה אי אפשר יהיה להביא את אותם מוצרים כי בחו"ל לא תמיד שמים תאריכי ייצור.

אביר קארה: חובה לדעת את כתובת המפעל בחו"ל – הרבה פעמים הולכים בארצות הברית, מורידים מעל המדף מוצר, אתם מסתכלים ורואים כתוב USA.

אביר קארה: אתם מסתכלים באירופה גם כן תראו רק איזו שהיא כתובת כללית כזאת, לא תמיד רואים את כתובת המפעל.

אביר קארה: וחובת בדיקות באופן רוחבי.

אביר קארה: אנחנו מבקשים בהצעה לשיפור קודם כל, גם אנחנו מסכימים שצריכה להיות החלה מדורגת של הנושא הזה, ויש עם זה כמה בעיות.

אביר קארה: את שאר הדברים היינו מבקשים להוריד וכמובן הנושא הזה של רשימת המוצרים, אנחנו חושבים שהוא מאוד משמעותי.

אביר קארה: את כל הנושאים שהם פה בפערים מול מדינות האי שוויץ, אוסטרליה, ניו זילנד וסינגפור, שם אין מגבלות על יבוא, אנחנו רוצים שבהדרגה נוכל להסיר את זה כאן ולהתיר כמובן את המוצרים כי המטרה שלנו היא להביא בשורה לאזרחי ישראל, פחות להכניס עזים לתוך הסכם קיים ולחפש איך ביחד אנחנו באמת מביאים פתרונות ומורידים את יוקר המחייה.

אביר קארה: תודה.

מיכאל ביטון: תודה.

מיכאל ביטון: המנכ"ל בבקשה.

אסנת לוקסנבורג: אני אפתח ואומר, ראשית אתה כל הזמן אומר 'משרד הבריאות' 'משרד הבריאות', הצעת החוק הזו במקור, חוק ההסדרים של משרד האוצר ובסופו של דבר הצעת החלטה ממשלתית.

אסנת לוקסנבורג: לכן בעצם גם אתם וגם אנחנו וגם כולם היינו שותפים להצעת החוק הזו ולהסדרה שלה.

אסנת לוקסנבורג: הדבר השני אתה בא ואומר כל הזמן 'בואו נתאים את עצמנו לאירופה' ובאותה נשימה 'גם לסינגפור וגם לניו זילנד וגם לשוויץ וגם למקומות אחרים'.

אסנת לוקסנבורג: במידה ואנחנו רוצים להתאים את עצמנו לאירופה, אין שום בעיה, יש לנו הצעה מאוד ברורה, אחד לאחד אירופה.

אסנת לוקסנבורג: אבל אז צריכה להבין הוועדה וצריך להבין עם ישראל, חלק מהדברים שקיימים פה בארץ ובהצעת החוק הזו לא קיימים באירופה.

אסנת לוקסנבורג: לדוגמה, היבוא המקביל.

אסנת לוקסנבורג: באירופה אין יבוא מקביל בכלל.

אסנת לוקסנבורג: אפס.

אסנת לוקסנבורג: יש מעבר סחורות ממדינה אחת למדינה שניה, אבל בסופו של דבר בתוך האיחוד האירופי לא נכנס מוצר שהוא לא נכנס באישור מסודר דרך מערכת נוטיפיקציה ואין יבוא מקביל.

אסנת לוקסנבורג: לכן הצעת החוק הזאת, שכן היא איזו שהיא פשרה שנוצרה בממשלה בין גורמים שונים שכל אחד ניסה להביא לאיזונים שונים, הצעת החוק הממשלתית הזאת באה ומביאה מודל שהוא נכון לישראל.

אסנת לוקסנבורג: יש בו עקרונות גדולים מאוד מכיוון אירופה, אבל יחד עם זאת יש שם עקרונות שמאזנים את הדברים.

אסנת לוקסנבורג: אנחנו נשמח מאוד לענות באופן פרטני על כל אחת ואחת מהסוגיות האלה כי כמובן גם ישבנו וחשבנו וגם דנו עם הרבה מאוד גורמים.

אסנת לוקסנבורג: אני אעביר את הדברים, כדי שיהיה ברמה המדוייקת ביותר למגיסטר רינת בכר שהיא מנהלת את מחלקת התמרוקים.

סמי אבו שחאדה: אפשר עוד כמה מילים רק לגבי העניין של היבוא המקביל.

סמי אבו שחאדה: אני לא הבנתי.

סמי אבו שחאדה: העניין של היבוא המקביל באירופה.

אסנת לוקסנבורג: אני אסביר.

אסנת לוקסנבורג: באירופה יש שיטה שנקראת שיטת נוטיפיקציה שזאת שיטה שמוצעת גם פה באחד המסלולים.

אסנת לוקסנבורג: באירופה משרד הבריאות לא מאשר מוצרים.

אסנת לוקסנבורג: משרד הבריאות או רשות האיחוד האירופי הגדירה מהם הדברים שצריכים להיבדק לפני שכל תמרוק ותמרוק נכנס לשוק.

אסנת לוקסנבורג: כל חברה, יצרן, יבואן שמעוניינים להכניס את המוצר שלהם לשוק לוקחים גורם מקצועי שנקרא נציג אחראי, הנציג האחראי, באחריותו לעשות את כל הפעולות שבאופן רגיל משרד הבריאות הישראלי עושה אותם.

אסנת לוקסנבורג: הוא בודק שאין חומרים מסרטנים והוא בודק איך יצרו את זה, והוא בודק שאין זיהומים במוצר, הוא בודק הרבה מאוד דברים.

אסנת לוקסנבורג: אחרי שהוא - - -

סמי אבו שחאדה: זה לא באחריות המשרד, זה נעשה באופן פרטי.

סמי אבו שחאדה: מעבדה פרטית.

אסנת לוקסנבורג: זה נעשה על ידי נציג אחראי שמוגדר שם בחקיקה האירופית.

אסנת לוקסנבורג: אנחנו תיכף ניגע בזה וניתן גם תשובות פרטניות.

אסנת לוקסנבורג: ברגע שאותו נציג אחראי אומר 'או.

אסנת לוקסנבורג: קיי, התיק מוכן, יש את כל הדרישות שנדרשות כדי להגן על בריאות הציבור ולתת את האפשרות', הוא מודיע על זה לתוך מערכת שנקראת מערכת נוטיפיקציה ונכנס לשוק.

אסנת לוקסנבורג: משרדי הבריאות במדינות השונות הולכים ובאופן אקראי מדגמי או לפי ניהול סיכונים בוחרים בדיעבד להכנס למשרדים של אותו נציג אחראי ולבדוק שהוא באמת עשה את כל הדברים, לקחת דגימות מהשוק או כל דבר אחר.

אסנת לוקסנבורג: ברגע שזה אושר לדוגמה, יצרן בבלגיה הכניס לתוך מערכת הנוטיפיקציה, אפשר לשווק את המוצר הזה בכל מדינות אירופה כי אירופה היא גוש סחר אחד ולכן לא צריך פעם אחת להכניס את זה בצרפת ופעם אחת להכניס את זה בבלגיה וכולי.

אסנת לוקסנבורג: אז יש תנועה של סחורות, אבל המחויבות אל מול האיחוד האירופי ואל מול זה נמצאת מחויבות אחת אל מול אותו גוש מדינות.

אסנת לוקסנבורג: כאשר יש בעיה לדוגמה, מגלים בצרפת שיש בעיה עם איזה שהוא מוצר שיוצר בבלגיה, יוצרים קשר עם משרד הבריאות הבלגי ואומרים להם 'תשמעו, אנחנו רואים ככה וככה', הם מעלים את זה על מערכת הודעות פנימית של הרגולטורים, 'בואו כל מדינה תבדוק אם היא רואה', ועושים את הפיקוח ביחד.

אסנת לוקסנבורג: פה בארץ בהצעת החוק הזאת יש מסלול, אחד המסלולים המוצעים הוא באמת מסלול נוטיפיקציה שיוכלו לעשות את זה בצורה הזאת.

אסנת לוקסנבורג: לצורך המסלול הזה כדי לדעת שהמוצר יוצר בצורה נאותה, להבין את כל מה שעומד מאחרי זה, מה המרכיבים שלו, כי תמרוק יכול להיות שיש לו עשרות מרכיבים, זה מוצרים כימיים שמערבבים אותם ביחד וכולי.

אסנת לוקסנבורג: הוא צריך שיהיה לו קשר עם היצרן.

אסנת לוקסנבורג: באה מדינת ישראל בהצעת החוק הזאת ואומרת ממשלת ישראל 'אני רוצה ליצור מסלולים של יבוא מקביל.

אסנת לוקסנבורג: ' יש יבוא מקביל מסוים בארץ ואנחנו נציג אותו אחר כך כי לפי בקשת היו"ר עבדנו כל אתמול הוצאנו את כל הנתונים שהיו"ר ביקש, וגם עבדנו על בקשות אחרות של היו"ר.

אסנת לוקסנבורג: אנחנו רוצים בארץ מסלולים של יבוא מקביל ויבוא מקביל לפי הצעת החוק הזאת, יתאפשר בשתי דרכים.

אסנת לוקסנבורג: דרך אחת זה בצורה שקיימת היום, שאנחנו באים כמשרד בריאות ובודקים את כל הדברים, נקרא לזה את שרשרת היוחסין של אותו מוצר, ממי הוא נקנה ואחר כך לאן הוא נמכר וכל מיני מרכיבים אחרים שאנחנו בודקים במשרד הבריאות, ויהיה עוד מסלול אחר שהאיזונים בו הם אחרים מתוך הבנה שצריך לתמוך בקטע הכלכלי ולפתוח את השוק בצורה יותר טובה.

אסנת לוקסנבורג: אם אנחנו מדברים על פתיחת השוק בצורה יותר טובה גם ליבואנים שאין להם קשר עם היצרן, שאין להם את כל הדברים, אז נסמכים על הצהרה של אותו יבואן שהוא בדק והמוצר דומה או זהה למה שקיים בארץ ועל כמות מסוימת של בדיקות שייעשו על ידי מעבדות מוכרות, והמעבדות כמו שאנחנו אמרנו אתמול ובניגוד למה שנאמר פה קודם, זה לא רק מכון התקנים, אנחנו כמשרד הבריאות התחייבנו על זה שיהיו מספר מעבדות מוכרות וגם שנודיע עליהן ונעדכן את הציבור עליהן חצי שנה קודם לפני כניסת החוק כך שיהיה מספיק זמן לשוק להתארגן בהיבטים האלה.

יצחק פינדרוס: אבל כל מוצר צריך לעבור את מכון התקנים?

יצחק פינדרוס: את זה לא הבנתי גם אתמול.

יצחק פינדרוס: או את המעבדה.

אסנת לוקסנבורג: תלוי באיזה מסלול הוא נכנס.

יצחק פינדרוס: אם נכנסתי במסלול של היבוא המקביל.

אסנת לוקסנבורג: איזה מהם?

יצחק פינדרוס: לא קניתי מהיצרן הישיר, קניתי מקמעונאי.

שרן השכל: אם יש לך אישור מאירופה זה תהיה בסדר.

אסנת לוקסנבורג: רינת תפרטי כי את מכירה את זה.

רינת בכר: יש שני מסלולים של יבוא מקביל.

רינת בכר: יש מסלול אחד של יבוא מקביל שקיים גם היום.

רינת בכר: קיים 20 שנה.

יצחק פינדרוס: עזבי את הקיים היום.

יצחק פינדרוס: אני מדבר על החדש.

רינת בכר: המסלול המקביל החדש זה מסלול של הצהרה.

יצחק פינדרוס: ולא צריך מכון תקנים?

רינת בכר: הצהרה, הוא מצהיר למכון התקנים או למעבדה מוכרת אחרת, מכון התקנים בודק את המסמכים שהוא הגיש, ונותן לו אישור.

רינת בכר: זה המסלול.

קריאה: אבל לא בודק את המוצר, רק את המסמכים.

רינת בכר: הוא יכול לבדוק בדיקות מסוימות ספציפיות שאנחנו ביקשנו שהוא יבדוק אותן או שהיבואן יכול להציג בפניו את הבדיקות האלה שהוא עשה.

רינת בכר: ועוד פעם, אין השוואה מוחלטת למוצר הייחוס.

רינת בכר: מוצר הייחוס אנחנו קוראים למוצר שבעצם משווק כבר בישראל ומיובא על ידי יבואן רשמי שיש לו קשר עם היצרן.

רינת בכר: החששות שלנו ובכלל במקרה של יבוא מקביל זה קודם כל מוצרים מזויפים שיכולים להגיע לישראל, אחר כך זה כל מיני אצוות פגומות ופסולות כי ליבואן המקביל אין בעצם שום קשר עם היצרן.

רינת בכר: אם היצרן יודע שהוא זרק כמה אצוות כדי שיגיעו לכל מיני מדינות לא מפותחות שאין בהן רגולציה חזקה והוא לא צריך את הסחורה הזאת כי הוא לא יכול לשווק אותה באירופה, אז לפעמים יבואן מקביל יכול בתמימות לקנות משהו, אין לו קשר עם היצרן, והוא לא יודע מה הוא בעצם יודע מה האיכות.

רינת בכר: לכן אנחנו ביקשנו שגם במסלול של הצהרה, בשביל לעזור ליבואן המקביל להביא באמת מוצרים איכותיים ככל שניתן יהיו כמה בדיקות מעבדה ספציפיות שגם מכון התקנים או מעבדה אחרת יעשו כדי לתת איזו שהיא רשת בטחון לא מוחלטת, לא כמו שאנחנו מספקים, אבל משהו כדי שיאפשר את המסלול הזה.

רינת בכר: אבל עדיין הסיכונים במסלול הזה - - -

מיכאל ביטון: אני רוצה לחזור לסדר הדיון.

מיכאל ביטון: חברי הכנסת, מה שתשתדלו עכשיו זה שאלות הבהרה.

מיכאל ביטון: אנחנו כבר עשינו הצגה כללית של החוק והמון מהשאלות שאתם שואלים שוב, פשוט חברי כנסת שלא היו פה, אנחנו מקריאים את החוק.

מיכאל ביטון: אנחנו מקבלים את זה באהבה אבל רק שאלות הבהרה.

מיכאל ביטון: ומה שאני רוצה אחרי השאלות להשיב לסעיפים בתמצית, מה אתם יכולים, מה אתם מקבלים, של מה שסגן השר אמר, ואז נעבור להקראה.

מיכל שיר סגמן: הייתה רשימת החרגה.

מיכאל ביטון: הנה, הוא העלה שישה סעיפים, הם יתייחסו.

מיכאל ביטון: חברים תהיו איתי, הדיון הזה מתנהל על פני שעות רבות ואנחנו לא יכולים כל פעם לחזור לנקודת ההתחלה.

מיכאל ביטון: אבל אני מקבל באהבה שחברי כנסת צריכים לרוץ בין ועדות ולא יכולים להיות מאה אחוז בכל ועדה.

מיכאל ביטון: רק לאסוף את הלמידה שלכם לאורך הדיון, לא בדקה הראשונה.

מיכאל ביטון: שרן השכל בבקשה.

שרן השכל: אני רוצה לשאול שאלה לא על היבוא המקביל אלא על היבוא הראשי.

שרן השכל: יש היום יבואנים שלמעשה מביאים מוצרים שהם לא ממדינות האיחוד האירופי או לא מהמדינות המורשות, למשל מתורכיה שהיא מובילה בתחום הזה, למשל מדרום קוריאה שהיא גם מובילה בתחום הזה.

שרן השכל: אגב, גם סינגפור וסין שהן באמת מעצמות ייצוא כרגע בתחום האיפור והקוסמטיקה.

שרן השכל: אני מנסה להבין האם גם ליבוא הראשי מאותן מדינות עדיין נשארת היכולת לייבא כפי שמייבאים היום עם בדיקת מעבדה ולמעשה יוכלו להביא את זה.

שרן השכל: שהם לא יידרשו עכשיו לקחת את המוצר שלהם מתורכיה לצרפת, כי במסלול שאתם בניתם הוא לא יכול להביא עכשיו מוצר מתורכיה לצרפת ולבקש מהם אישור שזה באמת נעשה כמו שהמפעל מבקש.

שרן השכל: אף גוף באירופה לא יחתום לו על תעודה שהמוצר יוצר באותו תהליך כפי שהוא מאושר פה, כי אין דבר כזה.

שרן השכל: אז השאלה היא אם אפשר להסיר את הסעיף הזה כי אין להם איך להשיג אותו.

שרן השכל: דבר שני האם יישמר גם המסלול שנקבע להם להיום כדי לוודא שאתם לא סוגרים את היבוא מאותן מדינות שהן לא מורשות?

אסנת לוקסנבורג: לא הצגנו את מגיסטר רינת בכר שהיא מנהלת מחלקת התמרוקים, מומחית בעלת שם עולמי בתחום התמרוקים ולשמחתנו אנחנו נהנים מהיכולות שלה ומהנסיון שלה במשרד הבריאות.

אסנת לוקסנבורג: היא תתן תשובות לנושאים הפרטניים ואנחנו אחר כך נשלים, כולל איזה שהוא ניסוח משפטי שכבר בוצע לגבי הנושא של הנציג האחראי.

אסנת לוקסנבורג: בבקשה רינת אולי נתחיל עם השאלות של חברת הכנסת ואחר כך נענה לכל השאלות שהעלה סגן השר.

רינת בכר: משרד הבריאות מנסה, אולי חברת הכנסת שרן השכל הייתה כבר בדיונים לפני שנים בנוגע לרפורמות התמרוקים.

רינת בכר: אנחנו ניסינו להעביר באמת רפורמה בתחום הזה כדי ליצור הקלות ולעשות איזו שהיא הרמוניזציה עם החקירה באירופה וזה - - - גם בשבילנו.

רינת בכר: כמובן שאנחנו לא מעוניינים לסגור יבוא בשום מסלול שקיים היום, לפי החקיקה שנכתבה עכשיו על ידי האוצר יהיו שני מסלולים של יבוא רשמי למדינת ישראל.

רינת בכר: אנחנו לא מדברים על יבוא מקביל, אני מבינה ששאלת רק לגבי הייבוא הרשמי.

רינת בכר: אז הדרך הראשונה לייבא יבוא רשמי למדינת ישראל זה דרך כמו שיש היום מתוקף צו הפיקוח מ-1973, היום משרד הבריאות מקבל בקשות מיבואנים שמייבאים מכל העולם, מכל המדינות, כן מוכרות, לא מוכרות, כן באירופה לא באירופה, מתאילנד, מסינגפור, מתורכיה, באמת מכל העולם, הם צריכים להביא פרי-סייל שהוא לא מאירופה, הוא מכל מדינה בעולם.

רינת בכר: זאת אמרת גם אם יבואן היום מביא מוצר מתורכיה הוא יכול להביא פרי-סייל מתורכיה.

רינת בכר: הוא לא צריך להראות שהוא משווק באירופה, ואם הוא מבין מסין, הוא מראה פרי-סייל מסין.

רינת בכר: אנחנו לא צריכים לראות שהוא משווק דווקא מאירופה.

רינת בכר: זה מה שקיים היום.

קריאה: וזה ימשיך.

רינת בכר: זה ימשיך.

אסנת לוקסנבורג: אין הרעה של המצב הקיים לחברות שמביאות מהמקומות האלה.

אסנת לוקסנבורג: זה ימשיך באותו מסלול.

שרן השכל: מותג פרטי שבעצם - - -

רינת בכר: מותג פרטי זה סיפור אחר.

רינת בכר: לגבי היבוא בנוטיפיקציה, ההתמקדות של הצעת החוק הזאת היא לגבי מוצרים שמגיעים מאירופה, שמשווקים מאירופה.

שרן השכל: ומה עושה מוצר מתורכיה?

אסנת לוקסנבורג: הוא יכול להמשיך במסלול הקיים שקיים היום.

אסנת לוקסנבורג: כרגע הצעת החוק נוגעת אך ורק לנושא של מוצרים שמשווקים באירופה וזה הצעת חוק רוחבית שנוגעת להרבה מאוד מוצרים, לא רק לבריאות.

אסנת לוקסנבורג: זה המסגרת, זה הקונטקסט שבו אנחנו נמצאים.

אסנת לוקסנבורג: כרגע אין לו שום הרעה במצב הקיים.

אסנת לוקסנבורג: הוא יוכל להמשיך ולייבא בצורה שהוא ייבא לישראל עד היום.

אסנת לוקסנבורג: הוא יוכל להמשיך לעשות את זה.

אסנת לוקסנבורג: אנחנו פתחנו עוד מסלול אחד מיוחד למוצרים שמשווקים באירופה.

שרן השכל: אני רק רוצה להבין - - -

מיכאל ביטון: לא, שניה.

מיכאל ביטון: שרן.

מיכאל ביטון: תהיי איתנו.

שרן השכל: אני אתכם אבל אתה צריך להבין שזה לא נכון משום שמאשרים את זה רק לשנתיים.

מיכאל ביטון: אבל אנחנו הולכים להיות פה שעות על הדבר הזה ואנחנו נחדד כל דבר והוא לא ינוסח בחוק בלי שאת שומעת.

מיכאל ביטון: אבל אנחנו לא רוצים לעשות עכשיו נושא שלא התכוונו לדבר עליו ולפתח אותו.

מיכאל ביטון: יועצת משפטית, התייחסות לששת הסעיפים שאביר העלה.

מיכאל ביטון: יתקדם, לא יתקדם והמנכ"ל כמה שיש לו זמן, מבורך, אני יודע מה מונח על שולחנך, וחוזרים לעבודת ההקראה.

יצחק פינדרוס: כמה חדרי מיון במדינת ישראל שבפיצוץ הוא צריך לשחרר.

מיכאל ביטון: אבל העובדה שאתה בירכת.

יצחק פינדרוס: אמרתי.

יצחק פינדרוס: יש לו כמה חדרי מיון שהוא צריך לשחרר.

יצחק פינדרוס: הוא בחזית.

מיכאל ביטון: שזה לא יישמע שזה היה ציני אלא זה היה אמיתי.

יצחק פינדרוס: זה אמיתי.

יצחק פינדרוס: יש לו כמה חדרי מיון.

יצחק פינדרוס: אם כל - - -

אסנת לוקסנבורג: ותראה איזה משקל הוא נותן פה לנושא הזה.

אסנת לוקסנבורג: כמה זה חשוב לו.

יצחק פינדרוס: לכן אמרתי.

מיכאל ביטון: בבקשה היועצת המשפטית.

ענת מימון: אני רק רוצה להבהיר ולתת את התמונה המלאה, אולי זה יבהיר לחברי הוועדה.

ענת מימון: למעשה מה שמצוי כרגע בפנינו זה איזה שהוא תיקון לרפורמה שעברה ב-2016 שביקשה לשנות את משטר הרישוי מרשיונות שנתן משרד הבריאות למסלולים של הצהרה, כמו שבאמת מקובל באירופה.

ענת מימון: הרפורמה הזאת עברה ב-2016 ומכיוון שלא הועברו תקנות שיצקו את התוכן לאותה רפורמה, היא לא נכנסה לתוקף עד היום.

ענת מימון: כרגע מה שאנחנו עושים בחקיקה ראשית זה מכניסים את אותן הוראות אופרטיביות שניסו להעביר בתקנות לתוך החקיקה כדי שאפשר יהיה להפעיל את הרפורמה החל מהזמן הקרוב, כרגע מוצע מעוד שנה.

ענת מימון: חשוב שחברי הכנסת ישימו לב שמשטר הרשיונות שהיה קיים עד היום שממשיך לחול לגבי מי שרוצה לבוא ולבקש רישיון, לקבל בדיקה של משרד הבריאות ואת האישור ימשיך לחול אבל הוא מוסדר כיום בצו פיקוח מכח חוק הפיקוח למצרכים ושירותים שזה חוק שככל שעוברים השנים אנחנו רוצים לבטל את הצווים שעודכנו מכוחו.

ענת מימון: כלומר מדובר באיזה שהוא צו ישן שמכוחו פועל משרד הבריאות במשטר הרשיונות.

ענת מימון: כרגע בחוק שלנו יש סעיף שאומר שהצו הזה יעמוד בתוקפו לפחות לשנתיים, כלומר צריך לקחת בחשבון שיכול להית שבחלוף שנתיים ייעשה איזה שהוא שינוי ומשטר הרשיונות הזה, אני לא יודעת מה הכוונה ואם יש כוונה לבטל אותו, אבל כרגע זה לא בחוק שנמצא בפנינו.

ענת מימון: כלומר הרישיון שאנחנו אומרים שימשיך לחול על מי שירצה לבקש רישיון, ממשיך לחול מכח איזה שהוא צו ישן של תוקף של שנתיים לפחות.

ענת מימון: לנו אין כרגע את היכולת לקבוע בהצעה שזה יכול יותר.

ענת מימון: חשוב שתבינו שכשאומרים מסלולים איפה מעוגן כל מסלול כזה.

שרן השכל: מיכאל אתה מבין, ממש חשוב ש- - -

מיכאל ביטון: מה זה 'אין לנו את היכולת לתקן', תסבירי.

שרן השכל: זאת אומרת שעוד שנתיים לא יהיה - - -

מיכאל ביטון: לא, היא אמרה 'אין לנו יכולת לתקן'.

מיכאל ביטון: אם אנחנו בחקיקה ראשית כותבים סעיף שתוקף התקנות האלה יוארך בעוד שלוש שנים או ארבע או חמש.

ענת מימון: כרגע כתוב לשנתיים.

מיכאל ביטון: אבל אנחנו יכולים להאריך לחמש, נחליט.

ענת מימון: אפשר.

יצחק פינדרוס: אתה עושה בחקיקה ראשית תוקף לתקנות.

מיכאל ביטון: כבר בחקיקה הזאת מדובר על שנתיים.

יצחק פינדרוס: אבל אתה עושה בחקיקה ראשית תוקף לתקנות שבאות מכח חקיקה אחרת.

יצחק פינדרוס: זה בסדר, אבל זה ככה.

מיכאל ביטון: מה נעשה.

מיכאל ביטון: לפעמים עושים ככה.

שי סומך: הממשלה מחייבת את שר הבריאות בתוך שלוש שנים לעגן - - -

מיכאל ביטון: אבל אנחנו דואגים שהיצרנים או מי שפעל בשיטה הישנה ייפגע כי מישהו לא מיהר לחדש את התקנות או לפתור להם את הבעיות.

יצחק פינדרוס: אני חושב שזו תהיה טעות לעשות את זה.

מיכאל ביטון: לא, זה יפגע במי שרוצה לפעול לפי השיטה הישנה.

מיכאל ביטון: אם אתה נותן לו רק שנתיים - - -

יצחק פינדרוס: אבל אתה לא נותן לו רק שנתיים.

יצחק פינדרוס: הם צריכים לתקן את זה בנפרד.

יצחק פינדרוס: אם הם יעשו את זה פה אתה עושה יותר גרוע.

יצחק פינדרוס: אתה אומר 'אני הולך לקבע את המצב שלשנות השבעים'.

יצחק פינדרוס: אז אל תקבע שום מצב של שנות השבעים, תן להם להתמודד.

מיכאל ביטון: זה לא בדיוק ככה פינדרוס, אלא באים ספקים ויצרנים ויבואנים והם אומרים 'טוב לנו השיטה הישנה'.

מיכאל ביטון: אז אנחנו בכנסת לא רוצים לפגוע בהם ולא רוצים שהם יחיו על זמן שאול של שנתיים.

יצחק פינדרוס: אין זמן שאול.

יצחק פינדרוס: הצו הזה קיים.

שי סומך: ח"כ פינדרוס צודק.

שי סומך: כי אי אפשר להמשיך עם הצו הזה, זה צו מיושן ולא מחוקקים היום בצורה כזאת.

מיכאל ביטון: אבל הוא אומר לך להביא את התיקונים כבר היום.

יצחק פינדרוס: לא.

שי סומך: אי אפשר היום לעשות את זה כי זה מורכב מדי.

שי סומך: אבל לכן הממשלה הציעה שבתוך שנתיים שר הבריאות יחוייב לעגן את - - -

מיכאל ביטון: אז יכול להיות שנקבע לכם בתוך ארבע שנים שהם לא ידאגו, ותעשו את זה תוך שנה מצידי, אבל שזה יקרה.

מיכאל ביטון: ואנחנו - - -

יצחק פינדרוס: הפוך.

יצחק פינדרוס: אם התקנות יפקעו הם יהיו משוחררים להביא איך שהם רוצים.

מיכאל ביטון: לא, זה פוגע במי שרוצה לפעול לפי השיטה הישנה.

מיכאל ביטון: אנחנו לא רוצים.

יצחק פינדרוס: הפוך, אבל אתה לא פוגע בו.

מיכאל ביטון: אנחנו יכולים לקבוע שיש להם ארבע שנים לעשות את זה ולקבוע דיון בעוד שנה מה עם התקנות האלה.

אור אלדר: אני אשמח גם להתייחס, אני רק רוצה להעיר שגם ביטול הצו מותנה בהתקנת תקנות שיחליפו את ההוראות האלה כך שאם זה מרגיע גם את היבואנים היום שהמצב לא ישתנה להם פתאום באמצע.

נעם דן: כן חשוב להגיד יו"ר הוועדה, שזה באישור ועדת הבריאות ולא ועדת הכלכלה.

מיכאל ביטון: ועדת הבריאות פועלת איתנו בסינרגיה ובתיאום עם ח"כ עידית סילמן, היא הסמיכה אותי לנהל פה את הדיונים שחלקם היו צריכים להיות אצלה.

מיכאל ביטון: אז אין פה חלוקה בין ועדת בריאות לכלכלה והנושא הזה הוא בריאותי והוא נדון כאן, ואם הוא נדון כאן, הוא נדון באופן כוללני.

מיכאל ביטון: את כל הפתרונות להביא לכאן.

אביר קארה: לא הבנתי אבל למה שמישהו ירצה להשיב רישיון כזה שהיום הוא צריך כדי להביא שמפו בעוד ארבעה חודשים.

מיכאל ביטון: כי הוא לא נערך, הוא לא שינה את שיטת העבודה שלו.

אביר קארה: למה הוא נערך?

אביר קארה: לכל שמפו חדש עוד ארבעה חודשים?

מיכאל ביטון: אנחנו שמענו את זה בזום מיצרנים שביקשו.

מיכאל ביטון: 'אין בעיה, תביאו מסלולים חדשים, אבל אל תפגעו בנו'.

אביר קארה: אז בואו נקבע שיביאו משהו מקל.

שרן השכל: כי הם - - - המסלול החדש.

אביר קארה: התאמה רק למה שמקל.

מיכאל ביטון: אנחנו נמשיך את הדיון על הסעיף הזה בהמשך.

אביר קארה: שהיצרן או היבואן יבחר במסלול המקל.

נעם דן: יו"ר הוועדה אני יכולה להסביר רגע?

נעם דן: אני ממשרד האוצר.

מיכאל ביטון: מה את רוצה להסביר.

נעם דן: הסיבה שהם עדיין רוצים גם את השיטה הישנה של הרישיון, כי השיטה - - -

מיכאל ביטון: רגע.

מיכאל ביטון: אביר מעצבן אותי.

מיכאל ביטון: הוא עושה הפקרות בוועדה.

מיכאל ביטון: אני גם אוציא את העוזר שלך.

מיכאל ביטון: אתה מדבר בקול רם בזמן שאנשים מדברים.

אביר קארה: הוא העוזר של שרן.

מיכאל ביטון: שלא יהיה לך עם מי לדבר.

אביר קארה: לא, אבל שיתוף הפעולה ביני לבין שרן מתחיל לעבוד כמו שצריך אז זה כבר טוב.

מיכאל ביטון: אז שיהיה פה שקט.

מיכאל ביטון: אל תפריע.

מיכאל ביטון: כן.

נעם דן: אני חושבת שאחת הסיבות העיקריות שיש יבואנים שעדיין ירצו את השיטה הישנה, היא כי השיטה החדשה של ההצהרה שהיא באמת מקלה כמו שח"כ קארה אומר, היא רק ממדינות מוכרות.

נעם דן: כלומר מותג פרטי כמו שח"כ שרן אמרה שמייצר בתורכיה, הוא לא יכול להיות בשיטה של ההצהרה.

מיכאל ביטון: ולכן הוא חייב לעבוד כמו פעם.

נעם דן: לכן אם הצו יבוטל אי אפשר יהיה לייבא מותג פרטי מתורכיה.

אביר קארה: כן אבל בגלל זה אז בכל ההערות שלי, למה הם דואגים?

אביר קארה: כי ההערות שלי לא מתקיימות.

אביר קארה: אני כבר התחלתי לדבר איתך אחרי זה שכל ההערות מתקיימות בתוך החוק, אז אף אחד לא צריך לדאוג מהרשיון ומההנפצות.

מיכאל ביטון: כן.

מיכאל ביטון: אבל אנחנו נפתור את זה בנוסח.

אביר קארה: אני כבר חשבתי שהנוסח השתנה.

מיכאל ביטון: ניתן להם ודאות שהם לא ייפגעו.

מיכאל ביטון: בבקשה, עכשיו התייחסות לששת הסעיפים.

אסנת לוקסנבורג: לששת הסעיפים, בבקשה רינת.

רינת בכר: קודם כל לגבי רישיון תמרוקים כללי, כבוד סגן השר אמר שבאירופה אין רישיון תמרוקים כללי.

רינת בכר: והוא צודק.

רינת בכר: באירופה אין רישיון תמרוקים כללי, זה משהו שיוסד בישראל בשנת 1973 מתוקף צו פיקוח שעד היום מכריח אותנו לבדוק כל דבר ולאשר כל דבר מראש, כולל רישיון תמרוקים כללי וכולל מוצרים ש- - -

אביר קארה: ואתם כבר בעד לבטל את זה היום?

אביר קארה: מ-1973 ברישיון הייחודי?

מיכאל ביטון: אתה אל תפריע.

מיכאל ביטון: סליחה.

מיכאל ביטון: קארה, תן לאנשים לדבר.

מיכאל ביטון: אף אחד לא הפריע לך להציג שישה סעיפים.

מיכאל ביטון: אל תעיר הערות ביניים.

רינת בכר: חשבתי שאם אני אתחיל ואגיד שאתה צודק אתה תבין ש- - -

מיכאל ביטון: כן.

מיכאל ביטון: אפילו שאמרת לו שהוא צודק הוא לא נרגע.

אביר קארה: אתה צודק אבל אנחנו רוצים רישיון ייחודי.

רינת בכר: אנחנו לא רוצים רישיון ייחודי ואנחנו, ה- - - סטנדרט שלנו זה הרגולציה האירופית ואנחנו ה יינו מוכנים לאמץ רגולציה אירופית בישראל על כל הסוגים של הייבוא, עם כל ההגדרות, עם הכל מהתחלה ועד הסוף as is אחד לאחד.

רינת בכר: אבל זאת לא הצעת החקיקה הזאת שמונחת לפתחכם עכשיו להחליט מה לעשות איתה.

רינת בכר: זה לא המצב.

רינת בכר: יש הרבה פערים מול אירופה, גם הפערים שאתה ציינת וגם פערים נוספים כמו מה שאסנת אמרה, יבוא מקביל שלא קיים באירופה.

אביר קארה: לא אבל יש בדיוק סעיף כזה.

אסנת לוקסנבורג: אנחנו רק נגיד - - -

מיכאל ביטון: שניה.

מיכאל ביטון: שישה סעיפים, לכל סעיף יש כותרת, מקובל/ לא מקובל, ישונה/ לא ישונה.

מיכאל ביטון: לא הסברים, לא מסלולים, לא כלום.

מיכאל ביטון: בבקשה.

מיכאל ביטון: סעיף ראשון תמרוקים.

מיכאל ביטון: יהיה בחוק הקיים?

רינת בכר: בהתאם למה שהיו"ר ביקש אתמול, אנחנו דיברנו עם התאחדות התעשיינים אתמול בלילה ואנחנו מציעים מתווה חדש, שאומר שרישיון תמרוקים כללי יהיה בהצהרה, אנחנו נבטל את החובה לבקש רישיון תמרוקים כללי ממשרד הבריאות בטרם נכנסים לענף של התמרוקים כיצרן או כיבואן, ואנחנו הצענו שלושה מסלולים למתווה הזה.

רינת בכר: אנחנו הצענו מסלול אחד שהוא בהצהרה, בהצהרה עצמית כמו שיש באירופה, זה נקרא שם self declaration, היצרן בעצמו מצהיר שהוא עומד בתנאי GMP, החלופה השניה היא אישור מאיזה שהוא מכון התעדה לתקן ה-ISO שמחייב בתמרוקים שזה ISO22716, הם יכולים ללכת, כמו לגבי תקני ISO אחרים למכון התקנים, מכונים פרטיים של התעדה, שיתנו להם תעודת ISO שהם עומדים, או שהם יכולים לבקש עדיין רישיון תמרוקים כללי מהרוקח המחוזי במשרד הבריאות, כי יש יצרנים, התאחדות התעשיינים מייצגת את התעשייה החזקה והמפותחת במדינת ישראל, יש עדיין יצרנים קטנים שצריך להתחשב בהם, שלא רוצים לשלם עשרות אלפי שקלים ליועצים ולמכונים וכן רוצים רישיון ממשרד הבריאות שיבוא - - -

מיכאל ביטון: במסלול הרגיל.

מיכאל ביטון: שלושה מסלולים לרישיון תמרוקים ושניים מהם הצהרתיים.

מיכאל ביטון: הצהרה על אישור תקן, מכון תקנים או הצהרה שהוא - - -

רינת בכר: כן.

רינת בכר: בהחלט.

מיכאל ביטון: יפה.

אביר קארה: אנחנו בעד.

מיכאל ביטון: בעד.

מיכאל ביטון: הלאה, סעיף 1.

מיכאל ביטון: יפה מאוד.

סימון דוידסון: מיכאל אבל היא לא אמרה רק מכון תקנים.

סימון דוידסון: היא אמרה מכון תקנים או מעבדות - - -

מיכאל ביטון: אני רוצה רק את הכותרות.

יצחק פינדרוס: מה שהיא אמרה, היא אמרה מה שאומרת הגמרא.

יצחק פינדרוס: לא לסתור בני קישתא עד לבנא מקישתא אחריתא.

יצחק פינדרוס: יש מסלול קיים, אל תהרוס אותו עד שכל המסלולים האחרים - - לא לשבור את בית הכנסת עד שהוא גמר לבנות את בית הכנסת השני.

יצחק פינדרוס: יש מסלול עובד, אל תהרסו אותו.

מיכאל ביטון: גם קידשנו שם שמיים, גם הבאתם פתרון וגם קארה מרוצה.

מיכאל ביטון: סעיף 1 טופל.

מיכאל ביטון: כל הכבוד לכם כי עשיתם את זה מהר תוך יום.

מיכאל ביטון: כל הכבוד.

אסנת לוקסנבורג: כל הכבוד לרינת שאתמול בלילה גם שוחחה עם התאחדות התעשיינים, דיסקסו ביחד את הנושא הזה של המסלולים וזה על דעתם ולשביעות רצונם.

מיכאל ביטון: הלאה.

מיכאל ביטון: הסעיף הבא.

רינת בכר: נציג אחראי באירופה, משרד הבריאות לא מאשר.

רינת בכר: נכון.

רינת בכר: משרד הבריאות לא מאשר נציג אחראי באירופה, נציג אחראי באירופה זה מישהו שהיצרן או היבואן ממנים אותו ואין אישור מראש של משרד הבריאות, אין חובת פיקוח רבעונית, אין השתלמויות, אין את כל הדברים האלה.

רינת בכר: זה דברים שנכתבו כבר ב-2016 בהצעת החקיקה ההיא.

רינת בכר: מה שלא אמרת או שאמרת אבל אנחנו לא כל כך מסכימים עם הניסוח, זה שנציג אחראי הוא איש קשר בלבד.

רינת בכר: באירופה נציג אחראי מוגדר עם אחריות פלילית כלפי החוק, זאת אומרת הוא לא איש קשר בלבד.

רינת בכר: הוא בונה את תיק המוצר, הוא מרכיב אותו, הוא שומר אותו אצלו והוא גם נותן מענה לרשויות או הולך לבית משפט בשביל להגן על המוצר אם משהו קרה, ויש לו בפירוש אחריות פלילית, וכאן גם אצלנו.

רינת בכר: לגבי אישור מוקדם של משרד הבריאות והכל אני אעביר את רשות הדיבור לשי סומך.

מיכאל ביטון: תסגרי את סעיף 2.

מיכאל ביטון: מה את מקבלת, מה את משנה.

אסנת לוקסנבורג: פה חלק מהסוגיות הן סוגיות שמשרד המשפטים ביקש אותן ולא אנחנו.

אסנת לוקסנבורג: אז משרד המשפטים יתכבד להסביר את עמדתו לגבי הנציג האחראי.

אסנת לוקסנבורג: רק נגיד שנציג האחראי צריך לתפוס אותו בתור מי שנכנס בנעליו של משרד הבריאות ועושה את כל הבדיקות להבטחת בריאות הציבור.

אביר קארה: אנחנו בעד אחריות פלילית על כל אדם שעובר על החוק במדינת ישראל, להגביר את האכיפה ולהחמיר ענישה, זה כמובן, אבל לא לקבוע כללים מראש שאי אפשר לעמוד בהם.

מיכאל ביטון: סעיף 2 התייחסות משרד המשפטים בבקשה.

מיכאל ביטון: וגם אם תוכלו לא להסביר לנו אלא להגיד פתרנו/ לא פתרנו, יש לנו הצעה /אין לנו הצעה, הנושא בעייתי, לא מסכימים עם סגן השר.

מיכאל ביטון: מה שאתם רוצים תגידו.

מיכאל ביטון: רק בפשטות.

שי סומך: לגבי הנושא של רישיון לנציג אחראי, כל משרדי הממשלה הסכימו לשנות את ההסדר שבמקום רישיון יהיה רישום עם אישור אוטומטי אחרי הרישום לעיסוק בתור נציג אחראי, לכן הנושא הזה הוא פתור.

שי סומך: לא יהיה רישיון, אלא רישום.

מיכאל ביטון: פתור.

מיכאל ביטון: אז תנסח את הפתרון שוב שישמעו כולם.

שי סומך: יש ניסוח.

מיכאל ביטון: אז זה יהיה ברישום.

שי סומך: רישום במקום רישיון.

מיכאל ביטון: יפה.

מיכאל ביטון: סעיף 2 פתור.

אביר קארה: חובת השתלמויות וכאלה?

מיכאל ביטון: לגבי הכשרה, ההכשרה זה סמכות של משרד הבריאות לחייב בהצהרה.

מיכאל ביטון: בכל מקרה מדובר כאן, ההכשרה היא חשובה כי הנציג האחראי, דרך אגב הוא מהיבואן עצמו, היבואן עצמו יכול להיות נציג אחראי, אין מגבלה על זה.

מיכאל ביטון: יש כאן את איזון, אנחנו פותחים את השוק, מקלים ומצד שני - - -

מיכאל ביטון: אני אעזור לך פה.

מיכאל ביטון: אנחנו עושים רפורמה.

מיכאל ביטון: היבואנים ויבואנים חדשים לא מכירים.

מיכאל ביטון: חלק מההטמעה זה שאנשים יקבלו את המידע.

מיכאל ביטון: אנחנו אולי שרפנו למישהו יום עבודה או שניים אבל אולי מנענו ממנו טעויות עצומות וכולם חדשים.

מיכאל ביטון: אני אומר לך סגן השר, שאם אנחנו מבקשים ממישהו לבוא להכשרה בשנים הראשונות זה לגיטימי.

מיכאל ביטון: אתה משנה את השיטה.

אביר קארה: זה לגיטימי אם יש את זה באיזה שהוא מקום בעולם.

אביר קארה: זה לא לגיטימי אם הדרישות הן דרישות שלא קשורות לכלום.

מיכאל ביטון: לא, זה לגיטימי אם מדינה משנה אחרי 70 שנה את שיטות היבוא שלה והיא רוצה לגדל דור של יבואנים משכילים בחוק, מותר לה בשנים הראשונות לדרוש מהם לבוא לשמוע, אתה יכול להגיד יום בשנה, יומיים, לגדר מה הם יביאו.

אביר קארה: אין שום כוונה כזאת.

אביר קארה: אם הם היו רוצים לעשות ליווי הם היו שולחים את הנציגים שלהם ללוות יד ביד את אותם - - -

מיכאל ביטון: אביר, אל תעלה על בריקדות על סעיף שולי.

אביר קארה: לא, זה המצאות.

מיכאל ביטון: זה לא המצאות.

מיכאל ביטון: זה נותן להם בטחון שכל האנשים שמעו אותם וקיבלו את הטיפים מהם וזה מקטין טעויות.

מיכאל ביטון: ובכל תחום כדי לחולל שינוי, עושים הסמכות.

אביר קארה: אני חולק עליך.

אביר קארה: אני חושב שזה מגדיל טעויות אדוני היו"ר.

אביר קארה: אני חושב שדווקא מקרים כאלה ורגולציה שהיא עודפת גורמת לאנשים להתחמק מאותה רגולציה ולעבור על החוק.

שי סומך: אני רק אשלים.

שי סומך: כשמדובר על הכשרה - - - שבסוף לא עודכנו, מדובר על 40 שעות.

שי סומך: זה לא תואר ראשון, זה 40 שעות וגם - - -

מיכאל ביטון: זאת אומרת אותו נציג אחראי יהיה מחוייב ב-40 שעות פעם אחת בשנה בלבד ולא כל שנה.

מיכאל ביטון: פעם אחת.

שי סומך: פעם אחת.

אביר קארה: רגע מיכאל, זה גם לגבי יבואנים?

מיכאל ביטון: או היבואן עצמו או נציג אחראי מטעמו.

אביר קארה: אז אפשר שתבוטל ההכשרה בעוד שנתיים?

אביר קארה: כי אנחנו הולכים לרגולציה חדשה, בעוד שנתיים זה כבר לא - - -

קריאה: סליחה אדוני, מדובר גם על יבואנים באותו נושא?

מיכאל ביטון: אפשר אביר.

מיכאל ביטון: בוא נשמע אבל.

קריאה: אפשר לעשות על זה בחינה מחודשת בעוד שנה, זאת אומרת כן הכשרות אבל בחינה מחודשת בעוד שנה.

מיכאל ביטון: כן.

מיכאל ביטון: נראה לי שמקובל עליהם.

אביר קארה: רק שבעוד שנה הם לא ירצו להרחיב, לתת לנו 80 שעות בקורס, 90 שעות בקורס.

סמי אבו שחאדה: אם יהיה צורך להכשיר יכשירו.

סמי אבו שחאדה: השאלה על חשבון מי.

אביר קארה: הכל על חשבון העצמאי.

מיכאל ביטון: אתה יכול להשלים.

מיכאל ביטון: בבקשה.

שי סומך: אני אשלים את הדברים ומשרד הבריאות ישלים אותי אם החסרתי משהו.

שי סומך: קודם כל זו סמכות של משרד הבריאות באישור ועדה.

שי סומך: זאת אומרת זה צריך להגיע אליכם כדי שתאשרו את זה.

שי סומך: בתקנות שאז הועברו היה מדובר על 40 שעות פעם אחת, לא כל שנה.

שי סומך: ועכשיו שמעתי לפחות מדברים על הכשרה מקוונת אפילו.

שי סומך: דברים כאלה.

שי סומך: עברו כמה שנים ואנחנו התקדמנו עם ההדרכות המקוונות.

שי סומך: אז זה יגיע אליכם בכל מקרה.

מיכאל ביטון: התקנה תגיע אלינו.

מיכאל ביטון: אבל אנחנו יכולים להגיד שזה יקרה, שההכשרות יבוצעו בשנתיים הקרובות?

שי סומך: אני לא חושב שזה נכון, אבל כשיגיעו התקנות תעשו, אבל יכול להיות שעוד חמש שנים יגיע יבואן חדש שלא מבין בזה שום דבר - - -

מיכאל ביטון: זה וולונטרי.

מיכאל ביטון: הוא יוכל לקבל הכשרה.

מיכאל ביטון: פה הוא חייב לקבל.

מיכאל ביטון: אנחנו יכולים להגיד שבשנתיים הראשונות חובה ובשלישית רשות.

שי סומך: כשיגיעו התקנות נגיע.

שי סומך: אבל למשל אם זאת הדרכה מקוונת, שזה - - -, נראה מה יגיע בתקנות ואז תשקלו.

שי סומך: אבל זה לא לעכשיו אלא רק סמכות - - -

מיכאל ביטון: כשהתקנות יגיעו לסעיף הזה נוכל להשפיע עליו.

אביר קארה: יש לנו הצעה לסעיף הזה.

מיכאל ביטון: איזה סעיף?

אביר קארה: הסעיף בחוק.

מיכאל ביטון: אביר קארה אל תעלה לי את הסעיף.

מיכאל ביטון: רגע, סעיף 2 אני חושב שהם היו בסדר.

מיכאל ביטון: לגבי הכשרות, סעיף קטן, נטפל בו.

מיכאל ביטון: עוברים לסעיף 3.

יצחק פינדרוס: מה רע בהכשרות, אני לא מבין.

יצחק פינדרוס: אני על פי רוב מסכים עם אביר, אבל מה רע בהכשרות?

מיכאל ביטון: בדיוק.

מיכאל ביטון: ההוא עולה לי על הבריקדות על כל דבר.

אביר קארה: קודם כל בוא נשמור על הרוח הטובה בדיון.

אביר קארה: יש היום רוח טובה בדיון אז בוא נשמור על הרוח הטובה.

אביר קארה: 40 שעות זה כפול 60 שקלים לשעה.

אביר קארה: אני תמיד מחשב בראש כמה זה עולה לי.

מיכאל ביטון: המשיח בדרכו לחדר חברים.

מיכאל ביטון: גם שמענו תלמוד גם אוירה טובה.

מיכאל ביטון: בבקשה.

רינת בכר: אוקיי.

רינת בכר: 3, רשמתי עוד פעם, אישור למפעל GMP, זה כבר לא רלוונטי.

רינת בכר: יבוא רשמי באירופה, כתוב פה 'אין חובת מסירת הסודות המסחריים'.

רינת בכר: לא מבקשים סודות מסחריים, משרד הבריאות.

רינת בכר: אז ככה, הרגולטור האירופי הגדיר בצורה מפורשת בתוך הרגולציה מהו תוכן תיק התמרוק.

רינת בכר: בתוך תיק התמרוק כתוב שצריך להיות גם הסבר על שיטת הייצור.

רינת בכר: זה ההרכב של התיק האירופי, זאת אומרת זה לא משהו שאנחנו המצאנו אותו.

רינת בכר: זה משהו שכל נציג אחראי שיושב באירופה על פי החקיקה האירופית, שהוא נציג אחראי של מוצרים שמיובאים לאירופה מכל מדינה בעולם, הוא מחזיק בתיק וזה ההרכב של התיק.

רינת בכר: עכשיו אני רוצה גם לציין שבריטניה שיצאה בברקזיט עכשיו לפני שנתיים כתבה רגולציה חדשה שלה, כי היא עכשיו עצמאית והיא לא בתוך האיחוד, והיא כתבה גם את אותה רגולציה שאנחנו ניסינו להעביר ב-2016, היא דורשת שיהיה נציג אחראי על אדמת בריטניה גם למוצרים שמיובאים מאירופה שיחזיק את תיק המוצר בהרכב המדוייק שלו כמו שהוא כתוב בחקיקה האירופית וכמו שהוא כתוב עכשיו בחקיקה שלנו.

רינת בכר: זאת אומרת, סוד מסחרי, לפעמים יצרן באירופה לא מוכן להעביר ליבואן, אבל הוא כן מוכן להעביר לנציג אחראי שיושב במדינה אחרת שיש לו הסכם של סודיות איתו.

רינת בכר: בנוגע לשיטת הייצור, כי אני מבינה שזה הדבר שמפריע, אנחנו שינינו שם, אנחנו מוכנים שיהיה כתוב תיאור כללי של שיטת הייצור.

רינת בכר: זאת אומרת אף אחד לא מבקש מיצרן אירופי לבוא ולתת ליבואן דברים שהוא לא רוצה לתת, מה גם שיש לו את הזכות למנות בעצמו נציג אחראי בארץ שהוא סומך עליו, שהוא יכול להיות משרד עורכי דין, ויכול להיות איש מקצוע, הוא יכול להיות נציגות שלו, הוא יכול להיות מי שהוא יבחר.

רינת בכר: זה לגבי מסירת סודות מסחריים.

רינת בכר: אגב, היבואנים בארץ מבקשים - - -

סמי אבו שחאדה: למה זה רלוונטי בכלל?

סמי אבו שחאדה: אם המוצר עובר את כל מה שמשרד הבריאות דורש, למה רלוונטי כל ה - - -

רינת בכר: הוא לא עובר כלום.

רינת בכר: זה נוטיפיקציה.

רינת בכר: הוא זה שמחליף את משרד הבריאות.

מיכאל ביטון: אז בואו חברים, תגדירו את הסעיף הזה בפשטות.

אביר קארה: שזה יהיה תיאור כללי בלי סודות מסחריים.

מיכאל ביטון: יהיה תיאור כללי ללא סודות מקצועיים.

מיכאל ביטון: מוסכם.

מיכאל ביטון: סעיף 4.

מיכאל ביטון: קדימה.

רינת בכר: לגבי ניסויים בבעלי חיים.

רינת בכר: כבוד סגן השר אמר שאנחנו דורשים עמידה בחוק הישראלי.

רינת בכר: החקיקה הישראלית בנוגע לניסויים בבעלי חיים עברה בכנסת ישראל ב-1.1.14 עבר התיקון, התיקון נעשה בתיאום מדוייק ותרגום מדוייק של החוק האירופי.

רינת בכר: בזמנו באירופה החליטו שאסור גם לשווק מוצרים, לא רק שאסור לעשות ניסויים בבעלי חיים אלא גם שאסור לשווק מוצרים שנעשו עליהם ניסויים בבעלי חיים.

רינת בכר: ואז הבאנו עם ח"כ איתן כבל אם אני לא טועה, והעברנו פה את התיקון להצעת החוק בישראל שהוא תואם אחד לאחד לאירופה.

רינת בכר: אנחנו בטח ובטח שלא מבקשים איזו שהיא רגולציה מיוחדת על ניסויים בבעלי חיים.

רינת בכר: זה גם לא משהו שאנחנו מתעסקים בו ביום יום, אנחנו פשוט אוכפים את זה.

אביר קארה: לא, אבל יש לכם בקשה להצהרה על עמידה בדרישות הישראליות.

רינת בכר: החוק הישראלי תואם את אירופה.

אביר קארה: אפשר שזה יהיה כתוב איך שהוא בחוק, מנוסח בצורה כזאת?

אביר קארה: כי אצלי זה מייצר איזו שהיא בעיה.

אביר קארה: כי אם כתוב על המוצר שהוא עבר בדיוק בהתאם לרגולציה האירופית - - -

מיכאל ביטון: מה זה, מה שהדגשתם לי פה באנגלית?

מיכאל ביטון: זה המסמך הזה פה, רינת?

אסנת לוקסנבורג: לא, זה על שיטת הייצור.

אסנת לוקסנבורג: מה שדיברנו קודם שאמרו שהדרישה של משרד הבריאות חריגה ואנחנו מבקשים שיטות ייצור.

אסנת לוקסנבורג: אז מילה במילה - - -

מיכאל ביטון: אז זה אומר שאתם נצמדים לדרישה האירופאית.

יצחק פינדרוס: לא, החוק הישראלי הוא אחד לאחד החוק האירופי.

יצחק פינדרוס: אין סיבה לצטט את החוק האירופי.

יצחק פינדרוס: תצטט את החוק הישראלי.

רינת בכר: יתרה מזאת - - -

אביר קארה: לא, אבל מאיפה אני מביא לזה אישור שזה עומד בתקן הישראלי?

מיכאל ביטון: אתה רק מצהיר.

מיכאל ביטון: אתה בהצהרה.

יצחק פינדרוס: אתה מצהיר שאתה עובד לפי החוק.

אביר קארה: ומה קורה אם בעוד שנה יש שינוי באירופה?

אביר קארה: זה מתאים את עצמו אוטומטית?

מיכאל ביטון: לא.

אביר קארה: החוק בישראל הוא חוק - - -מה הבעיה שיוסיפו שם שזה גם באירופה?

אביר קארה: אם אתם כל כך בעד אותה רגולציה, התאמתם אחד לאחד לאירופה - - -

מיכאל ביטון: מה אתה רוצה שיוסיפו?

אביר קארה: שיוסיפו או בזה או באירופה.

אור אלדר: יש לנו פתרון.

אור אלדר: אנחנו פשוט נציין שתהיה הצהרה או על עמידה בדרישות הישראליות או עמידה בדרישות האירופאיות.

מיכאל ביטון: תודה רבה.

מיכאל ביטון: זה 4.

מיכאל ביטון: סעיף 5.

רינת בכר: לגבי מותג פרטי, מותג פרטי באירופה על פי ההגדרות האירופיות, מותג פרטי מוגדר כיצרן.

רינת בכר: זאת אומרת, יש הגדרה של יצרן ברגולציה האירופית, אנחנו נעביר לכבוד היו"ר עוד מעט את ההגדרה.

רינת בכר: אולי ענת גם מכירה את ההגדרה של יצרן באיחוד האירופי.

רינת בכר: זה מי שמייצר בעצמו או מוסר לייצור תחת שמו המסחרי, זאת ההגדרה של יצרן באירופה ומותג פרטי באירופה זה יצרן.

רינת בכר: זאת אומרת, אם ניתן לדוגמה חברה כמו פנינה רוזנבלום, הרי אין מפעל שכתוב עליו בשער 'פנינה רוזנבלום', היא מוסרת ליצרנים מקומיים לייצר עבורה או יצרנים מעבר לים תחת שמה המסחרי.

רינת בכר: אז היא בחקיקה האירופית מוגדרת כיצרן.

רינת בכר: פה בחקיקה הזאת כתבו משהו אחר שלא תואם את אירופה בכלל ומוגדר כאן בישראל עכשיו לפי החקיקה החדשה, שיצרן מותג פרטי מוגדר כיבואן.

רינת בכר: אז הוא עכשיו צריך לענות לקריטריונים של יבוא.

רינת בכר: אז או שהוא מביא את המוצרים שלו בדרך של רשיונות, כמו שקיים ליבואנים אחרים, כמו שקיים לכולם - - -

יצחק פינדרוס: זה שלושת החדשים.

רינת בכר: זה לא שלושה, זה שניים.

רינת בכר: או שהוא מביא ייבוא רשמי דרך רישיון של משרד הבריאות או שהוא מביא יבוא דרך מסלול של נוטיפיקציה.

רינת בכר: אם הוא לא יכול, אנחנו יצרנו איזה שהוא פתרון למותג פרטי שגם היום יצרנו את הפתרון הזה, הרי אם מישהו מביא מותג פרטי שמיוצר לו בסין לדוגמה, הוא לא יכול להביא פרי-סייל ולהראות שהמוצר הזה נמכר במדינה אחרת, אז אנחנו מאפשרים לו שהוא יביא חלופה, שזה הצהרת יצרן.

רינת בכר: היצרן שלו יכתוב לו שהוא מייצר עבורו את המוצר בדיוק באותם סטנדרטים ובאותה איכות כמו שהמוצרים שהוא מייצר ומוכר אותם במדינה שלו והוא צריך רשות מוסמכת שתחתום לו על המסמך הזה.

רינת בכר: זה מה שאנחנו עושים היום וזה מה שאנחנו רוצים להמשיך.

מיכאל ביטון: אתם לא משנים את השיטה.

רינת בכר: לא משנים את השיטה, אבל זה בתנאי שהוא לא יכול להביא תעודת פרי-סייל.

רינת בכר: אם הוא כן יכול להביא פרי-סייל, הוא מביא פרי-סייל ממדינה מוכרת והוא מוגדר כיבואן.

אביר קארה: מה הבעיה להגדיר אותו כמו יצרן באירופה?

יצחק פינדרוס: הוא לא יצרן.

קריאה: הם לא רצו.

אביר קארה: מי?

רינת בכר: משרד האוצר או לא יודעת מי - - -

יצחק פינדרוס: הוא באמת לא יצרן.

יצחק פינדרוס: בסוף הוא לא יצרן.

אביר קארה: למה הוא לא יצרן?

יצחק פינדרוס: כי הוא לא מייצר.

יצחק פינדרוס: הוא בסך הכל נתן לו את השם.

אסנת לוקסנבורג: לנו אין בעיה שמותג פרטי יהיה גם - - -

רינת בכר: כמו באירופה אין לנו בעיה.

אביר קארה: גם זה וגם זה.

אביר קארה: לפי בחירתו שיהיה.

אביר קארה: מה הבעיה - - -

רינת בכר: לא, לא בחירתו.

אביר קארה: למה לא בחירתו?

יצחק פינדרוס: אני חושב שעדיף לו להיות יבואן ולא יצרן.

מיכאל ביטון: אז מה הסיבה שזה בכל זאת לא - - -

יצחק פינדרוס: כי עדיף לו להיות יבואן ולא יצרן.

אביר קארה: אז למה אתה עושה רעש על משהו שהם רוצים להיות בהגדרות האלה?

שרן השכל: האישור על הייצור עצמו שהוא נעשה בתנאים נאותים יכול להירשם על ידי המפעל עצמו שממנו הוא מייצר או שהוא זקוק לאיזו שהיא רשות?

שרן השכל: כלומר הרשות הדרום-קוריאנית תוכל לרשום שעל פי התקן שלה?

יצחק פינדרוס: זה יותר נכון מה שהם הציעו.

רינת בכר: בוודאי.

רינת בכר: אנחנו לא קובעים למדינות אחרות לפי איזה סטנדרטים הם נותנים את האישורים ומי אצלם רשאי לתת אישור.

שרן השכל: אז ברגע שאני מותג פרטי, שנרשם בעצם באישור משרד הבריאות הדרום-קוריאני משום שהמוצר מיוצר בדרום קוריאה ורוצה להביא אותו לארץ, מה בעצם יהיו הדרישות?

שרן השכל: אותה תעודה של משרד הבריאות הדרום קוריאני לנאותות?

אביר קארה: היום יש דרישה כזאת, להביא אישור ממדינה מוסמכת?

אביר קארה: אין היום דבר כזה.

אסנת לוקסנבורג: אתם מדברים עכשיו על מסלול אחר מהמסלול האירופי.

אסנת לוקסנבורג: אנחנו מדברים על מדינות אירופה.

שרן השכל: לא, אני מדברת על יצור בדרום קוריאה.

מיכאל ביטון: חברים, רינת תהיי איתי בבקשה.

מיכאל ביטון: לפעמים צריך לדבר פשוט כדי להבין.

מיכאל ביטון: יש דבר כזה שנקרא מותג פרטי, זה הנושא עכשיו.

מיכאל ביטון: אדם שלא מייצר בפועל ויש לו מותג.

מיכאל ביטון: הוא יכול לפנות ליצרן בארץ שייצר לו?

רינת בכר: כן בהחלט.

מיכאל ביטון: או ליצרן שייצר לו בחו"ל.

מיכאל ביטון: אתם גמישים, מוכנים להגדיר אותו או כיבואן או כיצרן.

מיכאל ביטון: קיבלתם בקשה מאנשי מקצוע בשטח שעדיף לו להיקרא יבואן.

מיכאל ביטון: אם הוא יבואן, חלים עליו הכללים של היבואנים כמו שאנחנו נגבש אותם.

שרן השכל: חלים עליהם נהלים של יבואן של מותג פרטי.

מיכאל ביטון: לא, החדש.

מיכאל ביטון: בכללים החדשים.

מיכאל ביטון: אמרתי את זה נכון?

רינת בכר: חלים עליו כללים של יבואן בדיוק כשהוא מוגדר כיבואן.

רינת בכר: אם הוא היה מוגדר כיצרן זה משהו אחר.

מיכאל ביטון: בסדר גמור.

מיכאל ביטון: סעיף אחרון.

מיכאל ביטון: 6.

רינת בכר: יבוא מקביל.

אביר קארה: זה היה הסעיף שהיה בו הכי הרבה עניין עליו.

אביר קארה: העניין הוא פשוט, רק במילה, הבלגן היחידי שהיה לנו זה שבאירופה אין יבוא מקביל.

אביר קארה: אז את היבוא המקביל צריך להתאים למדינות אי.

אביר קארה: אמרנו, שוויץ, אוסטרליה, ניו זילנד, סינגפור, ארצות הברית, מה שטוב להם אני מניח שהוא טוב לכל אזרח ישראלי שרואה אותנו עכשיו.

רינת בכר: אני מסכימה איתך במאה אחוז אבל המדינות האלה, לפי הבדיקה שלנו, לא הכניסו יבוא מקביל כאופציה בתוך חקיקה.

רינת בכר: זאת אומרת יש איזה שהוא יבוא מקביל שמתנהל במדינות מסוימות בעולם אבל לא בחקיקה ולא באחריות הרגולטור.

רינת בכר: זה לא קיים בצורה כזאת.

מיכאל ביטון: יכול להיות שזה מתרחש אבל זה לא מעוגן בחקיקה.

מיכאל ביטון: אתה רוצה לאמץ חקיקה והיא לא כתובה שם.

אביר קארה: חקיקה ייחודית לישראל אני רוצה.

מיכאל ביטון: הפעם אתה רוצה ייחודי לישראל?

אביר קארה: זה עוד פעם ייחודי לישראל.

אביר קארה: למה לא לעשות מה שעובד במדינות אחרות?

מיכאל ביטון: אבל לא מצאו חקיקה כזאת.

אסנת לוקסנבורג: אני רוצה רגע להוסיף ולומר שצריך גם מאוד להזהר בלבוא ולהגיד 'מדינת X עושה את החלק של היבוא המקביל שלה ככה ואת החלק השני ככה'.

אסנת לוקסנבורג: כל מדינה מצאה לעצמה את האיזונים איך היא מגינה על בריאות הציבור במקומות מסוימים היא דורשת יותר, במקומות מסוימים היא דורשת פחות, היא מסתכלת על דברים, יש לה משרדים אחרים שתומכים בה במקומות אחרים.

אסנת לוקסנבורג: לכן לבוא ולשלוף לבנה אחת מתוך בניין שלם, פה לבנה ושם לבנה לא תיצור לנו בניין שיכול להגן על בריאות הציבור כמו שצריך להיות.

אסנת לוקסנבורג: הצעת החוק הזאת, אני מזכירה, באה בהקשר של אירופה.

אסנת לוקסנבורג: מדינות האי שצוין הן לא אירופה.

אסנת לוקסנבורג: אנחנו כרגע מותאמים להצעת חקיקה ממשלתית שמדברת אך ורק על אירופה.

אסנת לוקסנבורג: אז אנחנו בקטע של תמרוקים יודעים לתת מענה בנושא של אירופה.

אסנת לוקסנבורג: הוספה של עוד דברים אחרים - - -

אביר קארה: לא, כי באירופה אין אישור.

אסנת לוקסנבורג: נכון.

אסנת לוקסנבורג: באירופה אין בכלל אישור של יבוא מקביל.

יצחק פינדרוס: כי הם לא צריכים אבל.

אסנת לוקסנבורג: אבל רוצים להחזיק פה את המקל מכל קצותיו, ולהגיד לנו 'תגידו שזה בסדר'.

אסנת לוקסנבורג: אנחנו אומרים לכם אי אפשר גם זה גם זה וגם זה ולשמור על בריאות הציבור ביחד.

אסנת לוקסנבורג: זה לא הולך.

מיכאל ביטון: אבל הם בנו מסלולים ליבוא מקביל.

מיכאל ביטון: הם בנו שני מסלולים ליבוא מקביל.

מיכאל ביטון: אחד ותיק ואחד חדש.

שרן השכל: אבל הם - - - אתה לא יכול לייבא.

מיכאל ביטון: הם בנו שני מסלולים ליבוא מקביל.

מיכאל ביטון: אחד ותיק ואחד חדש.

מיכאל ביטון: גם בתוכו אנחנו דיברנו פה ופתרנו בעיות.

מיכאל ביטון: אביר אומר 'למה אין לנו יבוא מקביל כמו אירופה', התשובה שבאירופה אין יבוא מקביל.

סימון דוידסון: לא, אדוני היו"ר, צריך להבין.

סימון דוידסון: באירופה זה 30 מדינות, 500 מיליון איש, כל הפעילות שם זה בתוך המדינות, הם לא צריכים יבוא מקביל בכלל.

סימון דוידסון: אנחנו מדינת אי, 70% מהמוצרים אנחנו מביאים מחוץ למדינה, זה משהו אחר.

סימון דוידסון: אתם מדברים על שני דברים שונים לגמרי.

סימון דוידסון: הם לא צריכים - - -

מיכאל ביטון: ולכן הם בנו מסלולים ליבוא מקביל עם איזו שהיא זהירות ועם הסתייגויות, וזה בסדר.

מיכל שיר סגמן: אבל במסלולים האלה, היוקר של אותם מוצרים יישאר או כמו שהוא, ובחלק מהמוצרים שהם יותר זולים היום, יהפכו להיות יקרים.

רינת בכר: אני יכולה לענות?

מיכאל ביטון: בבקשה.

מיכאל ביטון: מאז שאת באת לענות יש לנו אחלה התקדמויות.

אסנת לוקסנבורג: הבאתי לכם מומחית באמת מהשורה הראשונה בעולם שמובילה את הנושא.

מיכאל ביטון: רואים.

מיכאל ביטון: בבקשה.

רינת בכר: יבוא מקביל במדינת ישראל נכתב נוהל בהנחייה של בג"ץ, הייתה איזו שהיא תביעה לבג"ץ בשנת 2001 או 2000, לא הייתי אז, אבל ביקשו ממשרד הבריאות לכתוב נוהל של יבוא מקביל ועל פי הנוהל הזה אנחנו עובדים עד היום.

רינת בכר: אנחנו היום נותנים רשיונות אחרי בדיקה שלנו למוצרים שמגיעים ביבוא מקביל לכל המוצרים שקיימים.

רינת בכר: זאת אומרת לכל הסוגים, לכל המינים, מכל מקום.

רינת בכר: אנחנו נותנים היום רישיונות ליבוא מקביל.

רינת בכר: המסלול הזה פתוח כבר משנת 2001 על פי הנוהל.

רינת בכר: עכשיו יש מסלול נוסף שהוא מסלול הצהרה.

רינת בכר: אני רוצה בבקשה להסביר בכמה מילים מה מפריע לנו בייבוא מקביל.

רינת בכר: כשיש יבואן רשמי, יש לו קשר עם היצרן, הוא יודע שהוא קונה סחורה מקורית, הוא יודע שהיא הגיעה ישירות מהיצרן אליו, הוא יודע, יש לו הסכם עם היצרן שאם יש לו בעיה, אם עשו ריקול, אם התגלה משהו מסוכן, תופעת לוואי, מישהו מת, מישהו התעוור, מישהו קרה לו משהו, הוא מיד מקבל את ההודעות מהיצרן, יש לו קשר ישיר איתו.

רינת בכר: יבוא מקביל זה יבוא שהוא הרבה פעמים יבוא מזדמן.

רינת בכר: זאת אומרת איש עסקים מוצא איזו שהיא עיסקה טובה של איזה שהוא סטוק שנמצא במקום מסוים בעולם ואז הוא קונהו מביא את הדברים האלה.

קריאה: מה רע בזה?

רינת בכר: לא רע בזה שום דבר, גם אנחנו צרכנים, גם אנחנו אוהבים לקנות יותר בזול במדינת ישראל ולא דווקא בחו"ל.

רינת בכר: אבל מה אנחנו מבקשים היום מיבואן מקביל?

רינת בכר: אנחנו מבקשים ממנו 'תראה לנו שרשרת אספקה'.

רינת בכר: מה זאת אומרת?

רינת בכר: תראה לנו שאתה קנית את זה מהספק הזה בפולין ושהוא קנה את זה מהיצרן.

רינת בכר: בלי מחירים, בלי שום מסמך שאי אפשר לתת לו.

רינת בכר: לא חשבוניות, לא שום דבר.

רינת בכר: מה זה שרשרת אספקה?

רינת בכר: תביא לי packing list, תביא לי תעודת משלוח - - -

אביר קארה: אבל אפשר להביא אישור כזה לדעתך?

אסנת לוקסנבורג: רגע.

רינת בכר: תביא לי תעודת משלוח.

אביר קארה: זה גם מה שדורשים בשוויץ?

אסנת לוקסנבורג: נראה.

אסנת לוקסנבורג: זה לא קשור לשוויץ.

אסנת לוקסנבורג: תיכף נראה.

אסנת לוקסנבורג: כבוד היו"ר אמרת שתתן לנו לסיים.

מיכאל ביטון: אני רוצה להבהיר משהו, חברים.

מיכאל ביטון: גם יש לנו צופים בזום, אנחנו כינסנו את הדיון הזה לשתי מטרו.

מיכאל ביטון: אחת – הבהרות של מנכ"ל משרד הבריאות לדברים שעלו ובמיוחד לששת הסעיפים שהציג סגן שר במשרד ראש הממשלה, ולהמשך הקראה.

מיכאל ביטון: כל הצופים בזום קיבלו אפשרות להתייחסות כללית כשפתחנו את החוק לדיון כללי.

מיכאל ביטון: הם יקבלו הזדמנות להתייחס כשחוזרים לסעיפי ההקראה ושם יעירו הערות כמו שעשינו בדיון הקודם.

מיכאל ביטון: זה רק להבהיר לצופים בנו ואני מבקש לסיים את החלק הזה.

מיכאל ביטון: רינת.

רינת בכר: אוקיי.

רינת בכר: אז זה מה שאנחנו מבקשים ביבוא המקביל היום, ועוד מה שאנחנו מבקשים בנוסף לעוד דברים כמובן זה הדבר העיקרי השני שאנחנו מבקשים, שיטת קידוד.

רינת בכר: מה זה שיטת קידוד?

רינת בכר: אם אתה לוקח את הבקבוק ומסתכל למטה או בצד, בתווית, אתה רואה שכתוב לך 42KMPL ואתה לא יודע מה זה אומר.

רינת בכר: אנחנו יודעים מה זה אומר.

רינת בכר: זה אומר שהמפעל, כל מפעל בצורה ייחודית לו מחליט שבעזרת המספר הזה אם אתה יודע לקרוא אותו נכון, אתה יכול לדעת איפה הוא יוצר ומתי הוא יוצר.

רינת בכר: זה מה שאנחנו מבקשים מהיבואן המקביל.

רינת בכר: זה מסמך שלא מחייב אותו להתקשר עם היצרן בשום אופן, הוא יכול לקבל את זה מהספק שלו, הוא יכול גם להוריד את זה מהאינטרנט.

רינת בכר: זה מה שאנחנו מבקשים מיבואן מקביל היום, כמובן גם בדיקות מעבדה בסיסיות ועוד כל מיני דברים, אבל זאת הבעיה ואלו הדברים שהורדו מהמסלול החדש, זאת אומרת אין אותם.

רינת בכר: אין את הוודאות שהמוצר הוא מקורי והגיע באמת מהיצרן של המוצר שמיוצר ומשווק בישראל ואין לנו שיטת קידוד, לכן אי אפשר לדעת אם זו לא סחורה שהיא מלפני עשר שנים ושכבה באיזה שהוא מחסן שמישהו עכשיו רוצה להפטר ולזרוק את זה בישראל.

רינת בכר: לכן ביקשנו שמישהו שיבדוק את זה יעשה כמה בדיקות מעבדה באמת בשביל לנסות לבסס את הזהות של המוצר הזה, מוצר שכבר יש בארץ.

אביר קארה: למה לא להתבסס על תיק התמרוק באירופה?

רינת בכר: לא תיק תמרוק.

רינת בכר: אין לו גישה לתיק תמרוק.

רינת בכר: יבואן מקביל זה מישהו - - -

אביר קארה: לא של יצרן.

אביר קארה: מהמקום שהוא מייבא.

רינת בכר: אין לו.

רינת בכר: יבואן מקביל זה איש עסקים שפתאום מצא איזו סחורה באיזה שהוא מקום במחיר זול והוא לוקח אותה.

רינת בכר: צריך גם להגן עליו כי הוא גם מתחייב שהוא מביא מוצר טוב

שרן השכל: כמה פעמים נמצא במשרד הבריאות שביבוא מקביל הביאו סחורה מזויפת, הביאו סחורה שהיא באמת בת עשר שנים ויותר, שהיא כבר לא בשימוש?

רינת בכר: היבוא המקביל לא היה פתוח בצורה כזאת.

רינת בכר: אנחנו עד היום נותנים רשיונות ליבוא מקביל, לכן ביקשנו שהמסלול הזה יהיה תחום בזמן.

שרן השכל: אבל היו מקרים ביבוא מקביל שמצאתם שייבאו מוצרים מזויפים?

אביר קארה: אין, לא קיבלו.

אביר קארה: לא היה, לא הגיע לארץ.

מיכאל ביטון: היה מעט יבוא מקביל.

אביר קארה: איפה שיש הגבלה יש זיופים.

אביר קארה: איפה שיש הגבלה, יש מחיר יקר.

אביר קארה: מחיר יקר - - -

מיכאל ביטון: חברים לא יעזור אם תצעקו.

מיכאל ביטון: שרן מה רצית להגיד?

שרן השכל: למיטב ידיעתי כל המקרים בהם באמת נתפסו מוצרים מזויפים הם הוברחו מהגבול.

שרן השכל: הם הוברחו מירדן, הם הוברחו מהרשות.

יצחק פינדרוס: בגלל שלא אישרו אותם.

מיכאל ביטון: מיכל שיר בבקשה.

שרן השכל: הם לא יסתכנו בדבר כזה.

מיכל שיר סגמן: אני רק אוסיף שבסוף השוק עושה את שלו.

מיכל שיר סגמן: החשש העיקרי הוא שבסוף הציבור כשהוא רואה שורת מחירים מסוימת, בסוף הוא מחפש את הזול ביותר ואז הוא נכנס לאתרים, כשהיום הכל פתוח, ומתחיל לקנות, גם אם זה לא בסטוקים.

מיכל שיר סגמן: אתה יודע מה, רטיות לעיניים לילדים.

מיכל שיר סגמן: אין לי מושג אם אתר האינטרנט בסוף העולם שמאלה שמגיע אלי כמעט בחינם כי בארץ אותו מוצר עולה לי 90% יותר, ואותה אמא צריכה את המוצר הזה, ואני כרגע לא מדברת על - - - באמת על מוצרים שקונים אותם בזול היום ונכנסים היום לישראל מוצרים שהם באמת בלי פיקוח, ובאמת מאוד מאוד זולים.

מיכל שיר סגמן: בסוף אם המנגנון שאנחנו נייצר פה ימשיך להוביל למחירים שהם הרבה יותר גבוהים, המגמה הזאת של הציבור בעולם שהוא שטוח ימשיך לרכוש מוצרים שבכלל אף אחד לא יודע, לא מי היצרן ולא מי היבואן ולא מאיפה זה מגיע ולא איזה חומרים יש בפנים, בסוף הציבור והשוק יעשה את שלו.

מיכל שיר סגמן: אם אנחנו רוצים להפסיק את זה ובאמת שזה יהיה עם סוג של אחריות, כן צריך להוריד, כי העולם השתנה.

מיכל שיר סגמן: אנחנו בעולם דיגיטלי.

מיכל שיר סגמן: כבר לא הלכתי לחנות וקניתי.

אסנת לוקסנבורג: אדם בוחר על עצמו איזה רמת סיכון הוא לוקח - - -זה לא אותו דבר כאשר מישהו בא ו - - -

מיכאל ביטון: הערה אחת של גולן אלבז ספציפית על יבוא מותג.

מיכאל ביטון: רצית להתייחס ספציפית.

גולן אלבז: אני מנכ"ל חברת ביוטי קייר שהיא רשת חנויות שמשווקת מוצרי לואו-קוסט, הרשת הוותיקה והמובילה בישראל שמעסיקה כ-300 עובדים.

גולן אלבז: אני רוצה להגיד כבוד היו"ר שאם הרפורמה תעבור כפי שהיא כרגע, המשמעות של זה היא שתוך כשנתיים הרשת תחדל להתקיים.

גולן אלבז: יש פה איום קיומי ממשי לרשת שלנו שכן אנחנו מייבאים מותג פרטי ממדינות בעיקר שאינן מוכרות, שהן למעשה יצואניות הקוסמטיקה המובילות בעולם כמו סין, כמו תורכיה, כמו דרום קוריאה, כמו טאיוואן.

גולן אלבז: אלה יצואניות - - -

מיכאל ביטון: שים את הנקודה על מה המרכיב ברפורמה שעלול לפגוע בך.

גולן אלבז: ברפורמה כרגע יש אות מתה, ישנה דרישה שאינה ניתנת ליישום.

גולן אלבז: הדרישה היא להביא, אם אני כיבואן רוצה לייבא מוצר מתורכיה או מסין אני צריך לקבל אישור מרשות מוסמכת שלא קיימת למיטב ידיעתי, לא קיימת, שתאשר לי שהמוצר שאני מייבא לישראל הוא זהה בהרכבו למוצר אחר שנמכר שם וזהה בתנאי הייצור שלו ומשווק באותה מדינה.

מיכאל ביטון: היום אתה פועל על פי קשר ואישורים מול משרד הבריאות?

גולן אלבז: היום אנחנו עובדים מול משרד הבריאות - - -

מיכאל ביטון: עצור רגע.

מיכאל ביטון: אז האיש הזה עובד מולכם והוא קיבל אישורים עד היום והוא לא רוצה שיחולו עליו החמרות כי כל הרעיון זה לא להוסיף החמרות.

מיכאל ביטון: מה עושים?

שרן השכל: הוא לא מסוגל להביא את ה - - -

מיכאל ביטון: רגע.

מיכאל ביטון: אני מגיע לנקודה עוד קצת.

קריאה: אני רק רוצה להגיד, הוא יכול להמשיך כפי שנהוג עד היום.

אביר קארה: לכמה, רק לשנתיים.

מיכאל ביטון: אנחנו נגדיל את זה לארבע שנים ולא יהיו תקנות שפוגעות בך, גם קבענו שיובאו תקנות חדשות והן לא יהיו כאלה שפוגעות בך.

מיכאל ביטון: אמרה את זה היועצת המשפטית.

גולן אלבז: הסעיף כפי שהוא מנוסח, אינו ניתן ליישום.

מיכאל ביטון: אנחנו נשנה את הסעיף.

מיכאל ביטון: אנחנו נעשה את זה ארבע שנים והם יביאו תקנות הרבה יותר מהר, ואמרה היועצת המשפטית כאן של משרד המשפטים שהתקנות החדשות לא יפגעו בשיטת העבודה הקודמת שלכם.

גולן אלבז: אני רוצה להוסיף עוד דבר, שגם אם המסלול הזה של ארבע שנים, זה לא מספיק.

גולן אלבז: כי מהרגע שקיימת דרישה שאינה ניתנת ליישום, ברגע שהתקופה תעבור - - -

מיכאל ביטון: אנחנו נעשה תקנות קבועות.

מיכאל ביטון: ארבע שנים זה רק זמן לתקנות הקבועות, ובתוך התקנות הקבועות נעגן גם את האפשרות שלכם לפעול כפי שאתם פועלים כיום.

גולן אלבז: אוקיי.

גולן אלבז: אבל גם, תראה, בנוסף לזה ש- - -

מיכאל ביטון: ואנחנו פה תוך שנה נבדוק שיש את התקנות האלה.

גולן אלבז: קודם כל זה מצוין, ואני מודה לך על כך, כי זה באמת מוריד לי אבן מעל הלב כי אני פשוט יושב כאן כרגע כשיש איום קיומי לחברה שאני מנהל מזה 30 שנה.

גולן אלבז: איום קיומי של ממש.

גולן אלבז: אני רוצה להגיד שגם אם תאפשרו לנו להמשיך במסלול הקיים עדיין אנחנו מופלים לרעה לעומת היבוא של המותגים העיקריים, שכן הם עושים נוטיפיקציה, הם רצים קדימה מהר ואנחנו עם הידיים קשורות מאחרי הגב, צריכים להמתין חצי שנה, אני לא יודע כמה זמן זה ייקח למשרד הבריאות בהמשך להנפיק רשיונות, אז אנחנו עומדים במצב שאנחנו לא נוכל להתחרות תחרות הוגנת ושווה - - -

מיכאל ביטון: אין בעיה.

מיכאל ביטון: אני חושב שההערה שלך נכונה, התקבלה.

מיכאל ביטון: אנחנו נשנה את הניסוח בחוק.

מיכאל ביטון: אנחנו ניתן הרבה יותר זמן, שאתה לא צריך לדאוג, אנחנו תוך שנה נוודא שיש תקנות חדשות שלא פוגעות בך.

אביר קארה: למה לא להשאיר את הדרישה - - - אנחנו מחפשים להקל עליהם, לא שהם יפחדו מ- - -

נחמן אש: אני צריך לעזוב.

מיכאל ביטון: מנכ"ל משרד הבריאות צריך ללכת.

נחמן אש: באמת שתי הערות.

נחמן אש: כפי שאתם רואים, אנחנו פה באנו נכונים לשיח ולעשות את כל מה שנדרש כדי להוציא את התהליך הזה לדרך ולתת פתרונות לכל הבעיות, אני שוב מדגיש למעשה את מה שאתה אמרת היו"ר, שהדברים צריכים להיעשות במידתיות, באחריות, לחשוב על בריאות הציבור ולעשות את זה בהדרגה כפי שקבענו בתהליך.

נחמן אש: ותודה רבה לך על הניהול הרגוע של הוועדה.

מיכאל ביטון: אתה יודע מה זה ישיבה רגועה אם אביר קארה?

מיכאל ביטון: זה פרס ישראל בסוף הקדנציה.

מיכאל ביטון: אנחנו אוהבים את כולם והוועדה הזאת עניינית.

אביר קארה: אבל לא סיכמנו שמורידים את הדרישה הזאת?

מיכאל ביטון: אל תתחיל עכשיו.

מיכאל ביטון: תגיד תודה למנכ"ל שבא ופתר לך שש בעיות.

אביר קארה: לא רק זה, אפשר להגיד פה שמנכ"ל משרד הבריאות עוזר לנו גם עכשיו להכניס עובדים לאילת, עוזר לנו בהרבה מאוד דברים מקלים כדי לסייע גם לקבלני הבניין, בעוד הרבה מוקדים, בכל מקום שאנחנו מבקשים הוא עוזר לנו.

מיכאל ביטון: תודה רבה המנכ"ל.

מיכאל ביטון: צא למשימותיך.

מיכאל ביטון: עכשיו אנחנו לפני הקראה, רק לאדם שלא איפשרנו לו דיבור בפעם הקודמת ואנחנו שומרים על זכות הציבור להתבטא, והבטחתי לו שהוא יגיד כמה מילים אבל קצרות.

מיכאל ביטון: ואז היועצים המשפטיים ואנשי המקצוע, תיערכו להמשך הקראה כפי שעשינו.

מיכאל ביטון: אדם פרידלר.

מיכאל ביטון: מיד אחריו מתחילים הקראה.

מיכאל ביטון: בבקשה.

אדם פרידלר: אני המנכ"ל והבעלים של רשת גוד פארם, מקבוצת רמי לוי.

אדם פרידלר: כדי לתת לכם סדרי גודל, אנחנו היום הקמעונאי הגדול ביותר בישראל בתחום של יבוא מקביל.

אדם פרידלר: כל הדיונים שאתם מדברים זה היום-יום שלנו.

מיכאל ביטון: גוד פארם מקבוצת רמי לוי.

מיכאל ביטון: ואתם עושים יבוא מקביל?

אדם פרידלר: אנחנו הגדולים בישראל בתחום של תמרוקים ביבוא מקביל.

אדם פרידלר: אנחנו מייבאים אי אילו עשרות או מאות מליונים של יבוא מקביל.

אדם פרידלר: כל המותגים שאתם מכירים נמכרים אצלנו ברשת.

אדם פרידלר: אתם יושבים ומדברים על הדברים האלה, אני פשוט לא יכול יותר לשאת את הדברים האלה כי ניכר שלא התייעצתם עם אף אחד שזה היום-יום שלו ונוגע בצרכנים.

אדם פרידלר: אנחנו משרתים מליוני צרכנים בחודש.

אדם פרידלר: אתם דנים פה בדברים שהם לא ראליים, אתם לא הולכים לשום מקום שיפתור את הבעיה.

אדם פרידלר: אני יודע שיש לכם רוח טובה, אבל אני מצטער לצנן את החגיגה הזאת.

אדם פרידלר: אתם הולכים לכיוונים שרק יצמצמו את היבוא המקביל, עם כל הרצון הטוב שלכם ואני באמת מקווה שיש לכם בלב רצון טוב.

אדם פרידלר: אתם לא רוצים שירשמו על המוצר 'באישור משרד הבריאות', אני עומד על רצפת מכירה.

אדם פרידלר: אני אומר לכם שצרכנים מסובבים מוצרים, אנחנו מוכרים מאוד בזול, ברשת שלנו מוכרים מאוד בזול ואנשים שואלים היום 'איך זה כל כך זול אצלכם' אנשים בודקים, 'בואנה זה בלי אישור משרד הבריאות', אנחנו אומרים להם 'בואנה, יש כאן אישור משרד הבריאות', הם אומרים 'בואנה, זה אותו מוצר'.

אדם פרידלר: אם אתם תגידו שזה לא באישור משרד הבריאות, אני אומר לכם שהצרכנים לא ירימו את המוצרים מהמדף.

אדם פרידלר: הם יהיו סקפטיים לשאול מה זה - - -

מיכאל ביטון: המוצר שלך היום הוא באישור משרד הבריאות?

אדם פרידלר: כמובן.

אדם פרידלר: יש לנו נוהל - - -

מיכאל ביטון: אז משרד הבריאות התחייב פה שאתה תוכל להמשיך - - -

אביר קארה: בטח שהוא רוצה את זה כי אז אחרים קטנים לא יכולים להביא.

אביר קארה: זה ברור, כי הוא יש לו את כל המערך ויש לו את כל האנשים - - -

מיכאל ביטון: רגע רגע.

אדם פרידלר: אני בעשר אצבעות - - - שיש לי מערך.

מיכאל ביטון: אדוני תשמע אותי, נאמר פה, אני לא יודע אם הקשבת לכל הדיון, שכל מי שעושה יבוא מקביל ועובד מול משרד הבריאות יוכל להמשיך כך בעשרות השנים הבאות.

מיכאל ביטון: ולא יפגעו בו.

מיכאל ביטון: זה מה שנאמר, אז למה עכשיו את כל ההסטוריה?

אדם פרידלר: לא, אני מדבר על הנוהל החדש.

אדם פרידלר: אתם שמים אותנו - - -

מיכאל ביטון: לא הבנתי.

מיכאל ביטון: אתה תוכל לעבוד כמו שאתה עובד כיום ולא תיפגע.

מיכאל ביטון: מה הבעיה?

אדם פרידלר: זה לא נכון מה שאתה אומר.

מיכאל ביטון: מה לא נכון?

מיכאל ביטון: תסביר מה לא נכון.

אדם פרידלר: אני לא יודע מי שם אומר שאני גדול ואני חזק, אני הקמתי את העסק הזה בעשר אצבעות - - -

קריאה: זה לא עניין של גדול וחזק.

קריאה: אתה פשוט תקבל עוד תחרות.

אדם פרידלר: לפני חמש שנים - - -

מיכאל ביטון: אבל מה הטענה שלך?

מיכאל ביטון: אם אתה מקבל פה תשובה שאתה פועל בהמשך כפי שפעלת עד היום.

אדם פרידלר: היום אני קונה מאותם יבואנים מקבילים, היום מאוד קל לי, אני בא, יבואן מגיע אלי, אני שואל אותו 'יש לך אישור של משרד הבריאות או אין לך', אם אין אני לא קונה.

אדם פרידלר: האחריות תבוא אלי.

אדם פרידלר: אתה תבין שאם מחר אדם ירחוץ את התינוק שלו באמבטיה, עם משהו שכתוב עליו סבון של ג'ונסון אנד ג'ונסון ובפנים יש אולי סבון כלים בכלל, אתה מבין שהתביעה תגיע אלי, אתה מבין שאתה אומר לי לשאת באחריות?

אביר קארה: חד משמעי.

אביר קארה: קח אחריות על המוצרים שאתה מביא, זה בדיוק מה שאנחנו רוצים.

אדם פרידלר: אתם שאלתם על מוצרים מזויפים בלי לדעת.

אדם פרידלר: אתם מוזמנים אלי למשרד במודיעין, יש לי ערימות של סבון ג'ונסון של מי פה ליסטרין, של מוצרים שהם לא עומדים בתקן, הם לא - - - אישור משרד הבריאות, הם מלאים בחומרים - - -

מיכאל ביטון: אדם, לא יהיה יבוא מוצרי תינוקות.

מיכאל ביטון: הם מוחרגים.

מיכאל ביטון: אבל שוב, רק לסכם איתך.

מיכאל ביטון: אתה כיבואן של מותג עצמאי תוכל - - -

קריאה: הוא לא יבואן אדוני היו"ר.

קריאה: הוא קונה מהיבואן.

מיכאל ביטון: סליחה.

מיכאל ביטון: אתה כבעל עסק שיצרת מותג פרטי וחלקו מיובא מחו"ל, אתה תוכל לפעול כך בהמשך וזכויותיך יעוגנו.

מיכאל ביטון: זה שאחרים יתחרו והשוק יגדל, זו ברכה לעם ישראל.

מיכאל ביטון: עכשיו אני רוצה לצאת לאיזה עניין הומניטרי.

מיכאל ביטון: מיכל תחליף אותי.

מיכאל ביטון: אתם תתחילו בהקראת החוק עם העיניים של היועצת המשפטית.

אביר קארה: לא שמעתי בסוף מה אנחנו סיכמנו עם הנושא הזה של יבוא מקביל.

אביר קארה: אם הגענו להסכמה בנושא הזה.

אביר קארה: שכל המוצרים מותר חוץ ממה שאסור.

מיכאל ביטון: אנחנו פועלים - - - מתוך שש הערות קיבלת חמש וחצי.

מיכאל ביטון: (היו"ר מיכל שיר סגמן)

מיכל שיר סגמן: בבקשה.

שרן השכל: מתחילים את ההקראה מהתחלה?

טלי ארפי: לא, היינו בפסקה 8 ס"ק ג'.

טלי ארפי: בסעיף קטן (ב), אחרי "שר הבריאות, באישור" יבוא "ועדת החריגים ובאישור" ובסופו יבוא "ואולם לא יידרש אישור ועדת החריגים לגבי תמרוק שהתקיים לגביו אחד מאלה:

טלי ארפי: המנהל קבע לגביו או לגבי חומר גלם בו כי גרם לתופעת לוואי חמורה, כהגדרתה בתקנות הרוקחים (תכשירים), התשמ"ו-1986 ;

ענת מימון: אני רוצה להסביר מה קראנו ולהסביר את הסעיף.

ענת מימון: מה שאנחנו נמצאים בו עכשיו זה סעיף שדיבר על הודעה על שיווק.

ענת מימון: זה בדיוק הנוטיפיקציה שדובר עליה שזה המסלול החדש.

ענת מימון: הסעיף שאנחנו עכשיו מתקנים זה סעיף שבא ואומר שלמרות שאנחנו עושים הצהרה, תהיה סמכות לקבוע מוצרים שבהם עדיין יהיו חייבים רק רישיון.

ענת מימון: כלומר בשיטה הישנה.

ענת מימון: הסמכות הזאת ברגולציה של 2016 הייתה נתונה לשר הבריאות, ולוועדת העבודה הרווחה והבריאות של הכנסת.

ענת מימון: עכשיו מבקשים שגם ועדת החריגים, שזו ועדה שמוקמת מכח חוק היבוא הכללי שעושים פה בוועדה, תצטרך לאשר שסוג תמרוק מסוים לא יוכל להיכנס בנוטיפיקציה ויהיה חייב רישיון.

ענת מימון: כלומר לפי המשטר הישן, ודבר נוסף, שימו לב שכתוב 'ואולם לא יידרש אישור ועדת חריגים' בשני מצבים, אם הדרישות רישיון זה בשל רגולציה של אירופה, ואז משרד הבריאות פשוט יודיע 'אירופה דורשת רישיון, גם אנחנו דורשים רישיון', או אם משרד הבריאות קבע שיש חומר גלם שגרם לתופעת לוואי, ואז אנחנו חוסמים את מסלול ההצהרה ומחזירים למסלול של רישיון.

ענת מימון: זה הסעיף שהקראנו עכשיו.

מיכל שיר סגמן: יש רשימה של מוצרים?

ענת מימון: זו תהיה קביעה תוך כדי תנועה יבואו - - -

שרן השכל: אם אלומיניום עכשיו גורם לי לתופעת לוואי אז כל המוצרים שיש בהם אלומיניום למעשה מבוטלים.

שרן השכל: כל הדיאודורנטים יהיו פשוט מבוטלים אם יש למישהו תופעת לוואי.

אסנת לוקסנבורג: לא לבנאדם מסוים.

שרן השכל: ולמה אנחנו לא יכולים להגיש ערר, כלומר אני כיבואן?

אסנת לוקסנבורג: אם משרד הבריאות רואה שיש מקבץ לדוגמה של נשים צעירות שמגיעות לאשפוזים כשהכליות שלהן הרוסות בגלל שהן השתמשו במוצר מסוים, והוא רואה שזה קיים והוא מופיע בכל מיני דברים ויודע לקשר את זה למוצר מסוים, הוא יבוא ויגיד 'כן, אנחנו אוסרים את זה כרגע לכניסה חופשית רק בהודעה' - - -

שרן השכל: אבל אין לכם את הכוח הזה מתוקף זה שהוא פוגע בבריאות הציבור?

אסנת לוקסנבורג: מה זאת אומרת?

שרן השכל: כלומר ברגע שיש מוצר שפוגע בבריאות הציבור יש לכם תוקף לעצור את המוצר הזה, לעשות ריקול, יש לכם סמכויות מאוד נרחבות.

קריאה: זה סמכות לריקול.

אור אלדר: יש סמכויות מסוימות לגבי תמרוק ספציפי עם שם ויצרן מסוים, יש לנו סמכויות לעצור את השיווק שלו, להורות על ריקול וכדומה.

אור אלדר: כאן אנחנו מדברים על סמכות רשות לקבוע בתקנות לגבי סוג מסוים של מוצרים, אני לא מדברת על מוצר שמיוצר על ידי א.א.

אור אלדר: אלא לדוגמה מוצר מסוג החלקת שיער, או מוצר שמכיל חומר מסוים שיש בו יותר סיכון, ובמצב כזה אני אוכל להגיש לאישור ועדת העבודה תקנות שיחייבו, לא יחסמו את הייבוא של אותו מוצר אלא שלצורך השיווק שלו, יידרש רישיון.

שרן השכל: אני חושבת שזה מאוד בעייתי.

שי סומך: יש פיקוח פרלמנטרי.

שרן השכל: כן.

שרן השכל: זה פיקוח פרלמנטרי אבל אתם יכולים, רגע, זה לא בהכרח פיקוח פרלמנטרי, קודם כל עוצרים אותו.

ענת מימון: השלילה של סוג מסוים היא רק לאחר אישור ועדת עבודה והרווחה.

אור אלדר: מדובר בסעיף שהוא כבר קיים בפקודת הרוקחים, אנחנו פשוט מכפיפים אותו כרגע לוועדת חריגים שמוקמת בפקודת - - -

קריאה: לא, את זה לא מכפיפים.

טלי ארפי: אני רוצה לדייק.

טלי ארפי: הסעיף הזה מוחרג מהצורך באישור ועדת חריגים, ולגבי הקביעה אני רק רוצה להבהיר בפני חברי הכנסת שמדובר בקביעה שיכולה להמשך לאורך זמן.

טלי ארפי: אין מגלבה על הקביעה של המנהל לגבי העובדה שהתמרוק הזה יצריך רישיון.

שי סומך: אבל הוועדה יכולה להגביל.

טלי ארפי: בסדר, אבל כרגע אין מגבלה בסעיף המסמיך להגביל.

אסנת לוקסנבורג: אני רוצה להבין מה שואלים.

אסנת לוקסנבורג: אם אני כמשרד בריאות יודעת שנשים צעירות מגיעות לפגיעה קשה בכליה ונדרשות לדיאליזה כל ימי חייהן, וזה קיים במוצר אחד ויש סיכוי גבוה שיהיה קיים במוצרים אחרים.

אסנת לוקסנבורג: האם אתם הכנסת לא נותנים לנו את האפשרות לבוא ולהגיד להם 'לפני שאתם מכניסים מוצרים נוספים לשוק עם החומר הזה שגורם לפגיעה כזאת קשה בנשים צעירות, אתם חייבים לעבור אותנו כדי שאנחנו נבדוק וניתן רישיון למה עומד בקריטריונים ומה נמצא - - -

שרן השכל: אין לכם אבל היום את הסמכות הזו בחוק מבחינת החומרים המסוכנים ברגע שיש מקרים כאלה?

אסנת לוקסנבורג: היום אף אחד לא נכנס בלי אישור שלנו.

אסנת לוקסנבורג: אז היום כשאני כבר יודעת שיש סיכון שתהיה פגיעה בריאותית קשה אנחנו לא יכולים לעצור אותו?

קריאה: בוודאי שיכולים אבל יש 90 יום.

מיכל שיר סגמן: אפשר להוסיף פשוט מגבלה.

אסנת לוקסנבורג: יכול להיות שזה מה שנקרא לעידן עידנים, כי עדיין מדובר - - -

מיכל שיר סגמן: יכול להיות מאוד, זה לא אומר שמשרד הבריאות, מה שהיועצת המשפטית אמרה, אולי זה יהיה לעידן ועידנים.

מיכל שיר סגמן: בסך הכל אנחנו שמים איזו שהיא תקופה מסוימת ועושים בחינה מחודשת של המוצר, ויכול להיות אגב שהסטטוס שלו לא ישתנה והוא עדיין לא יהיה מאושר.

שרן השכל: חשוב לציין שזה במידה ויש פגיעה בריאותית משמעותית, שלא עכשיו בגלל שמישהו שהייתה לו איזו פריחה קטנה ויכול להיות שזו תגובה אלרגית אישית, פתאום יבואו ויתחילו להוציא - - -

קריאה: תופעת לוואי חמורה.

רינת בכר: אני רוצה להסביר משהו.

רינת בכר: גם היום אנשים מקבלים פריחה קטנה ואיזו תופעת לוואי, אנחנו אף פעם לא אסרנו לשווק מוצרים שגורמים כל מיני תופעות לוואי קלות, זה חלק מהסיפור כשמשתמשים במוצרים שמכילים כימיקלים, לפעמים יש לאנשים תגובות ואנחנו מכירים את זה ויודעים.

רינת בכר: אבל מה שאני רציתי להגיד, בהתאם לבקשה של יו"ר הוועדה, להגיד כל דבר שהוא לא כמו באירופה, אז באירופה אין ועדת חריגים, הרגולטור יכול לפעול משיקולים של בריאות הציבור ולא צריך לבקש אישור כשהוא רוצה לשמור על בריאות הציבור, ולאסור מוצר מתוקף זה שהוא גרם למשהו או שהוא מוצר מסוכן לפי חוות הדעת של המומחים שלו.

רינת בכר: זה משהו שרציתי להבהיר, וכמובן - - -

מיכל שיר סגמן: אני חושבת שמצאנו כאן באמת כן את קו האמצע באיזה שהוא מקום.

אביר קארה: לא, למה?

אביר קארה: משהו שלא קיים באירופה אנחנו לא צריכים בישראל.

קריאה: אז בוא נבטל את ועדת חריגים.

רינת בכר: אפשר לבטל את ועדת החריגים.

רינת בכר: זה גם לא קיים באירופה.

אביר קארה: - - לאסור את כל המוצרים.

אביר קארה: אתם צריכים להתיר את כל המוצרים, ומה שאתם לא רוצים תסבירו בוועדה.

אביר קארה: מה הבעיה.

מיכל שיר סגמן: סגן השר, סליחה.

מיכל שיר סגמן: בבקשה.

טלי ארפי: אני מציעה שאנשי משרד הבריאות לא יסטו כאן

טלי ארפי: מהצעת החוק הממשלתית שמדברת על כך שתהיה ועדת חריגים.

טלי ארפי: העובדה שקבענו את ועדת החריגים זה כדי לוודא שלא יוסיפו חסמי יבוא.

טלי ארפי: יושב בוועדת החריגים גם נציג של משרד הבריאות.

טלי ארפי: המנהל הכללי של משרד הבריאות או מי שהוא מסמיך לכך.

טלי ארפי: השר, אם הוא רוצה עדיין להחריג את הקביעה הזאת כאן הוא יכול לעשות כך, והוא יכול גם אם הוועדה לא מקבלת זאת, הוא יכול לפנות לממשלה.

טלי ארפי: זאת אומרת יש כאן איזונים ואני חושבת שאין לסטות מהם, וככל שמשרד הבריאות רוצה לשנות את הצעת החוק, יש דרך לזה.

אסנת לוקסנבורג: משרד הבריאות לא העלה את זה, משרד הבריאות הגיב לשאלה של חברת הכנסת במענה הזה.

אסנת לוקסנבורג: משרד הבריאות, כמו שאמרנו קודם, אנחנו הגענו עם הצעת החלטה ממשלתית ואנחנו בינתיים לא סטינו ממנה.

קריאה: אפשר שאלת הבהרה?

קריאה: לא הבנתי מה הסעיף אומר.

קריאה: מדובר על תמרוק ספציפי או על חומר גלם שיהיה באופן רוחבי אסור?

קריאה: כתוב בסעיף סוגי תמרוקים.

שרן השכל: זאת אומרת אם יש בו אלומיניום ואלומיניום נמצא מסוכן בגלל שהוא יצר בעיות בכליה למישהי, אז כל המוצרים שיש בהם אלומיניום?

קריאה: זה לא שאלה ליבואן ספציפי שמביא מוצר X.

קריאה: מדובר על החלטה רוחבית.

מיכל שיר סגמן: זה לסוג תמרוק או לסוג מרכיב?

אור אלדר: לדוגמה תמרוק שמכיל פורמלדהיד, נניח, או תמרוקים שמיועדים להבהרת האור.

אור אלדר: זה סוג של תמרוק.

אור אלדר: לעומת מצב שאני רוצה לדוגמה לאסור שיווק של מוצר שעונה לשם פלוני ומיוצר על ידי יצרן פלוני.

אור אלדר: לגבי מוצרים ספציפיים יש לי סמכויות מנהליות מסודרות שכבר מעוגנות בפקודה.

נעם דן: אני אשמח להוסיף, יו"ר הוועדה.

נעם דן: יש החרגה של 90 יום מוועדת החריגים שלא דורשת שום אישור נוסף מאף גורם.

נעם דן: כלומר עכשיו יש איזה שהוא חשש למשרד הבריאות כי יש לאיזו מישהי בעיה עם הכליות, היא יכולה להחריג ל-90 יום בלי להתייעץ עם אף אחד, ובלי לקבל אישור של אף אחד.

נעם דן: אוטומטי לחלוטין.

ענת מימון: גם חשוב להבהיר שאנחנו לא עוצרים פה שיווק, אנחנו רק מנתבים את היבוא ממסלול של הצהרה למסלול של רישיון.

ענת מימון: כלומר אנחנו לא לגמרי עוצרים את היבוא במקרה הזה.

ענת מימון: המצב של עצירה זה באמת אם יהיו - - -

מיכל שיר סגמן: בבקשה.

מיכל שיר סגמן: בואו נמשיך.

טלי ארפי: (9) אחרי סעיף 55א12 יבוא: "חובות מפיץ 55א12א.

טלי ארפי: (א) מפיץ תמרוקים לא יפיץ תמרוק אלא אם כן התקיימו כל אלה:

טלי ארפי: לא עבר תאריך תפוגתו של התמרוק;

ענת מימון: אני מעירה הערות שהועברו לוועדה.

ענת מימון: פשוט חשוב שהדברים ייאמרו ותינתן התשובה.

ענת מימון: לגבי סימון תמרוק, החובה של הסימון היא על היצרן ועל היבואן.

ענת מימון: המפיץ מבחינת

ענת מימון: כם יש לו פה רק אחריות לוודא שיש סימון?

ענת מימון: כי הם טענו שיש קושי וזו דרישה בעייתית ולמפיצים אין שום יכולת להתעסק עם הנושא של הסימונים.

ענת מימון: אם אפשר להסביר את זה.

רותי אלגוזי: אנחנו נענה.

רותי אלגוזי: קודם כל חובות המפיץ הן כמו באירופה.

רותי אלגוזי: ודבר נוסף הם לא צריכים לסמן בעצמם כי אז הם כבר הופכים להיות יצרנים, הם רק צריכים לוודא שהתמרקו מסומן כנדרש.

רותי אלגוזי: דרישות הסימון ייקבעו בתקנות והן יהיו בהלימה מלאה לאירופה.

מיכל שיר סגמן: אוקיי.

מיכל שיר סגמן: בבקשה נמשיך.

טלי ארפי: (ב) מפיץ תמרוקים ישמור את פרטי מפיצי התמרוקים והמוכרים הקמעונאיים שלהם העביר את התמרוק ואת פרטי היבואנים, היצרנים או מפיצי התמרוקים שמהם קיבל את התמרוק לתקופה שלא תפחת משבע שנים.

טלי ארפי: (ג) בסעיף זה "מפיץ תמרוקים" – מי שעוסק באחסון סיטונאי, הובלה, הפצה או מכר סיטונאי של תמרוקים.

טלי ארפי: איסור ייחוס 55א12ב.

טלי ארפי: לא ייחס אדם לתמרוק סגולה של ריפוי הגוף או אחד מאיבריו או מערכותיו או של מניעת מחלה, ריפוי שלה, הקלה או סיוע בהתמודדות עימה או עם תסמיניה וכן לא ייחס לו מאפיינים או תכונות שאין לו, בדרך של סימון או פרסום, אלא אם כן הותר הדבר לפי פקודה זו.

מיכל שיר סגמן: יש למישהו הערות?

מיכל שיר סגמן: אז סליחה שאני קוטעת אותך, יש לנו עוד אנשים שרוצים להגיב בזום.

מיכל שיר סגמן: אני רוצה לתת את רשות הדיבור לראובן בילטיור, חטיבת התמרוקים איגוד לשכות המסחר שמבקש להתייחס לפסקה 7.

מיכל שיר סגמן: תיקון סעיף 55א(10).

מיכל שיר סגמן: הוא לא הספיק להגיב ולכן אנחנו נותנים לו עכשיו.

ראובן בילטיור: ובכך כך, התנאי הלא כדי שאפשר יהיה לייבא תמרוק, כדי שיהיה תיק תמרוקים, התנאי בחוק הוא כדי שאפשר יהיה לייבא תמרוק יהיה תיק תמרוק.

ראובן בילטיור: ומופיעים פה שני סעיפים שאם הם יישארו כפי שהם, לא יהיה יבוא, לא רשמי ולא מקביל כי המקביל מסתמך על היבואן הרשמי.

ראובן בילטיור: וכתוב ככה, למרות שכל מה שהסבירו לנו ד"ר לוקסנבורג ורינת בכר, שמופיע פה שכדי שיהיה ניתן לייבא, צריך שיהיה תיאור שיטת הייצור של התמרוק.

ראובן בילטיור: ניסו לספר לנו שבאירופה יש נציג.

ראובן בילטיור: יש נציג אחד שכל החברות מוסרות לו מידע, אבל אין דבר כזה שהחברות ימסרו לנציג בישראל, דווקא בישראל, ולא חשוב אם הוא עורך דין או רואה חשבון או מנהל חברה, את הסודות המסחריים.

ראובן בילטיור: אפשר לפתור את הבעיה על ידי זה שייאמר בסוף תיאור שיטת הייצור של התמרוק שרק היצרן יודע את זה, בלי לחשוף את הסודות המקצועיים של היצרן.

ראובן בילטיור: אחרת אין יצרן שייתן דווקא לנציג במדינת ישראל את הסודות המקצועיים שלו.

ראובן בילטיור: אין דבר כזה בעולם.

ראובן בילטיור: ואם אומרים לנו שאין סודות, אז על אחת כמה וכמה, אבל לא יכול להיות מצב שידרשו דבר שלא קיים בשום מקום בעולם.

ראובן בילטיור: זה שהביאו לנו דוגמה - - -

אסנת לוקסנבורג: קיים באירופה ונציג אחראי מקבל - - - החברה עצמה או היבואן.

אסנת לוקסנבורג: יש נציג אחראי כמו שהוא עושה את זה באירופה, וכמו שהוא עושה את זה עכשיו בבריטניה, באותה צורה הוא יעשה גם בישראל.

אסנת לוקסנבורג: ואם לא הוא יכול לבחור שלא ללכת במסלול הנוטיפיקציה אלא במסלול הרגיל.

ראובן בילטיור: הלא על זה נפלה החקיקה ברפורמה הקודמת ואתם יודעים שקיבלתם מכתבים מכל הגורמים הרלוונטיים.

ראובן בילטיור: לא יתנו את זה.

ראובן בילטיור: יש הבדל בין ישראל לאירופה.

ראובן בילטיור: יש נציג אחד שיושב בבריסל והחברות מוסרות לו את המידע, אז יהיה עוד נציג אחד בישראל שיתנו לו? 30 מדינות, יתנו דווקא לישראל?

ראובן בילטיור: אין דבר כזה בעולם.

ראובן בילטיור: אין דבר כזה.

ראובן בילטיור: לא יהיה כלום.

ראובן בילטיור: כל הרפורמה הזאת תתנפץ.

אסנת לוקסנבורג: עובדה שזה קיים בעולם.

ראובן בילטיור: דבר שני, דרישה נוספת שיהיה לנציג ביסוס ראייתי - - -

אסנת לוקסנבורג: יש נציג אחראי שהוא הנציג שלוקח את תפקידי משרד הבריאות והוא זה שבודק את כל הדברים במקום שזה יגיע לאישור משרד הבריאות זה מגיע אליו, והוא נושא בכל האחריות.

אסנת לוקסנבורג: (היו"ר מיכאל מרדכי ביטון)

מיכאל ביטון: רגע, התחלתם לדבר במקביל.

מיכאל ביטון: אתם יבוא מקביל או דיבור מקביל?

אסנת לוקסנבורג: חזרו אחורנית לסעיף 7.

מיכאל ביטון: אדוני, סיים את הערתך.

מיכאל ביטון: יש לך שתי דקות לסיים את הדברים שלך.

ראובן בילטיור: עוד לא התחלתי.

ראובן בילטיור: אמרתי רק משפט אחד והפריעו לי.

מיכאל ביטון: לא משנה.

מיכאל ביטון: יש לך שתי דקות בדיוק.

ראובן בילטיור: הדבר השני, נדרש שיהיה ביסוס ראייתי מקצועי evidence based לטענות השיווקיות המיוחסות לתמרוק.

ראובן בילטיור: מי יודע את הביסוס הזה?

ראובן בילטיור: יודע היצרן.

ראובן בילטיור: היצרן יחשוף את זה בפני נציג שיושב פה בישראל?

ראובן בילטיור: אפשר להוסיף את זה, בתנאי שיוסיפו בסוף את המלים 'בלי לחשוף סודות מקצועיים של היצרן'.

ראובן בילטיור: אחרת אני רוצה, לפני שאתם - - -

מיכאל ביטון: זה קיבל כבר התייחסות הבוקר.

מיכאל ביטון: אבל אנחנו נעגן את זה.

ראובן בילטיור: סליחה, ההתייחסות הייתה ונאמר לנו שזה יימסר לנציג.

ראובן בילטיור: אבל זה לא משנה אם זה נציג או יבואן.

ראובן בילטיור: אין יצרן.

ראובן בילטיור: אני הייתי רוצה שמשרד הבריאות יראה לנו יצרן אחד בכל אירופה, יש מאות, שיהיה מוכן לחשוף את שיטת הייצור שלו.

ראובן בילטיור: הלא זה הסוד המקצועי.

ראובן בילטיור: למה שהוא יעשה את זה?

ראובן בילטיור: אין דבר כזה.

ראובן בילטיור: אז כל הרפורמה הזו שמתבססת על זה והיבוא המקביל, שכדי שיהיה יבוא מקביל, הוא צריך שיהיה מוצר שמיובא באופן רשמי, זה לא ייצא, לא יקרה כלום.

ראובן בילטיור: שוב הרפורמה - - -

מיכאל ביטון: לגבי הסודיות המקצועית הבנתי את ההערה.

מיכאל ביטון: יש עוד דברים?

ראובן בילטיור: הבקשה שלנו היא אחת, שיתווסף אחרי המילים "תיאור שיטת הייצור של התמרוק" "בלי שייחשפו סודות מקצועיים של היצרן"

מיכאל ביטון: בסדר.

מיכאל ביטון: אנחנו נבהיר את זה בניסוח.

ראובן בילטיור: בלי שייחשפו הסודות המקצועיים.

מיכאל ביטון: נבהיר את זה בניסוח.

מיכאל ביטון: תודה רבה לך.

מיכאל ביטון: אנחנו מסיימים את הישיבה הזאת ב-12:45.

אביר קארה: אדוני היו"ר אני יוצא, אני רוצה להגיד לך תודה ולהגיד גם תודה לנציגים של משרד הבריאות שהגיעו היום עם ידיים פתוחות.

אביר קארה: אנחנו מקווים שכל ישיבה זה יילך ויתקדם בצורה הזאת, זה נהדר.

אביר קארה: היו פה גם הרבה שינויים טובים.

מיכאל ביטון: אתה בונה פה מערכות יחסים.

מיכאל ביטון: תתמיד שנה, שנתיים, אז יביאו - - -

אביר קארה: יש פה עוד כמה דברים שהם באמת, אנחנו גם מסכימים עם הדובר האחרון, שאנחנו רוצים להתקדם איתם, ואנחנו רוצים להביא לאזרחי ישראל בשורה.

אביר קארה: תודה.

מיכאל ביטון: הלנה ביילין, הערה לסעיף 9.

מיכאל ביטון: בבקשה.

מיכאל ביטון: אנחנו נמשיך בהקראה והלנה תתייחס עוד מעט.

מיכאל ביטון: תקריאו עוד קצת ואני אעצור אתכם ונאפשר התייחסויות ונסיים את הדיון.

טלי ארפי: פה הוסיפה היועצת המשפטית של הוועדה את אישור ועדת העבודה הרווחה והבריאות של הכנסת.

טלי ארפי: ייבוא מקביל של 55א12.

טלי ארפי: (א) השר רשאי לקבוע בתקנות הוראות ותנאים לייבוא תמרוק על בסיס מקביל של התמרוקים המנויים בתוספת הרביעית ב'1, למעט התאמה לתמרוק תמרוקים רגישים, על בסיס התאמה לתמרוק ייחוס; בתקנות ייחוס 55 כאמור ייקבעו התנאים המפורטים בסעיף 55א12(ד), כולם או חלקם, לגבי כלל התמרוקים המנויים בתוספת הרביעית ב'1, ולא ייקבעו תנאים נוספים עליהם.

טלי ארפי: לעניין זה "יבוא מקביל" – יבוא של תמרוק בידי מי שאינו יבואן המייבא את התמרוק בהתאם להסדר עם היצרן של אותו תמרוק.

טלי ארפי: (ב) השר רשאי להוסיף בצו תמרוקים לתוספת הרביעית ב'1 ורשאי הוא באישור ועדת החריגים להסיר בצו תמרוקים מהתוספת הרביעית ב'1.

ענת מימון: אני רוצה לעצור ולהסביר.

ענת מימון: זה סעיף מאוד חשוב, זה בעצם הסעיף שהוא הכותרת של היבוא המקביל.

ענת מימון: אנחנו אומרים שעל אף שהיום היבוא המקביל נעשה רק ברשיונות, אנחנו בעצם מאפשרים פה מסלול אחר של יבוא מקביל, שימו לב שפה בעצם נקבעים המוצרים שאפשר יהיה לעשות בהם יבוא מקביל כזה ומוצרים שאי אפשר.

ענת מימון: יש שתי הגבלות.

ענת מימון: הגבלה אחת זה מוצרים שאי אפשר בכלל לעשות בהם יבוא מקביל מהסוג הזה, זה הסוג ש- - -

מיכאל ביטון: יהיה אפשר, הוא מקביל לא במסלול הזה

ענת מימון: לא במסלול של בלי קשר עם היצרן.

ענת מימון: כשזה מוצרים רגישים שהקראנו את זה אתמול, אני חוזרת.

ענת מימון: אני מקריאה שוב עכשיו כי זה המקום המהותי.

ענת מימון: מוצרים שמיועדים לפי התוויית השימוש לתינוקות וילדים עד גיל 12, מוצרים שמיועדים לשימוש בנשים בהריון ונשים מניקות ומוצרים של הגנה מפני קרינת השמש ורכיבי ננו, אלה מוצרים שלא יוכלו להיות במסלול הזה של יבוא מקביל ללא קשר ליצרן אלא בבדיקה.

ענת מימון: בנוסף, אנחנו אומרים שכרגע היבוא המקביל יתאפשר רק למוצרים שמנויים בתוספת, ואני מפנה אתכם לסוף הצעת החוק, זו התוספת שהוזכרה גם אתמול בישיבה, ושם מנויים המוצרים.

ענת מימון: אני רק אגיד איזה מוצרים נמצאים שם.

ענת מימון: הקראנו את זה.

שרן השכל: זה בעצם מה שמותר לעשות?

ענת מימון: מה שמותר.

שרן השכל: אז למה בעצם שמים רשימה?

שרן השכל: למה לא פשוט מאפשרים?

מיכאל ביטון: יש תשובה של המשרד, הוא רוצה לעשות את זה באופן הדרגתי ולבדוק את עצמו ומציע שהשר יוכל להרחיב את הרשימה הזאת במהלך השנה, ושהם אחרי שנה בעצמם יציעו הצעה להרחבת הרשימה.

מיכאל ביטון: אבל אנחנו ניתן להם להבהיר.

מיכאל ביטון: הם אמרו את זה, לא הייתם פה, יגידו את זה שוב בתמצית, את הרציונל שעומד מאחרי הסעיף הזה.

ענת מימון: אני רק אקריא את המוצרים שיהיה לפרוטוקול.

מיכאל ביטון: לא צריך את המוצרים.

מיכאל ביטון: רק את הרציונל.

שרן השכל: אלה מוצרים שכן יהיה ניתן לעשות איתם יבוא?

מיכאל ביטון: כן.

מיכאל ביטון: אלה ניתן יהיה.

אסנת לוקסנבורג: כמו שאמרנו, מדובר פה על איזונים.

אסנת לוקסנבורג: אנחנו בעצם הולכים למהלך מאוד מאוד גדול מבחינת הרגולציה שקיימת היום על תמרוקים.

אסנת לוקסנבורג: הצעת החוק הממשלתית הזאת מאפשרת ניתוק בין היכולת לזהות קשר ליצרן לבין מה שמביאים.

אסנת לוקסנבורג: כמו שאמרה קודם רינת, זה לקחת במצבים או מזדמנים או אחרים, סיטואציה שבה לוקחים מוצרים ומביאים לארץ בלי כל המידע שנלווה במסלול הרגיל שבו אנחנו נמצאים ומאשרים היום יבוא מקביל.

אסנת לוקסנבורג: נבחרה קבוצה של מוצרים, המנכ"ל שלי אמר את זה קודם, הייתה במקור קבוצה יותר מצומצמת, הממשלה ביקשה להרחיב את זה ובהחלטה שלה היא הרחיבה ובעצם מה שמגיע אליכם זה קבוצה של מוצרים שהם ייכנסו בשלב הראשון במסלול הזה.

אסנת לוקסנבורג: אנחנו כמשרד בריאות לאורך כל השנה נראה מה קורה עם זה.

אסנת לוקסנבורג: נעשה דגימות בשוק ונראה מה קורה ונראה אם יש איזה שהן בעיות מיוחדות וכולי, ויש מסלולים אחר כך, התחייבנו שאחרי שנה אנחנו נרחיב לעוד סוג מוצרים מסוים, וכמובן שהשר יבחן עוד דברים אחרים.

אסנת לוקסנבורג: זה בעצם הרציונל של רשימה סגורה על מנת לאפשר כניסה הדרגתית, מבוקרת כדי שאנחנו נוכל לנטר מה קורה בשטח.

קריאה: אפשר גם להתייחס?

קריאה: על השילוב בין ההגדרה של תמרוק רגיש לבין התוספת, להסביר איך זה בעצם עובד ביחד.

קריאה: למשל שמפו שהוא שמפו לילדים לא ניתן יהיה לייבא במסלול הזה, בגלל שצריך לשלב כל הזמן בין ההגדרה לבין התוספת הרביעית.

קריאה: זו התוצאה.

שרן השכל: עוד פעם?

קריאה: התוצאה, כשמשלבים בין ההגדרה של תמרוק רגיש כמו שהסבירה היועצת המשפטית שזה למשל מוצרים לילדים עד גיל 12, לבין התוספת הרביעית, התוצאה היא למשל ששמפו לילדים זה משהו שנשאר בחוץ.

קריאה: כל פעם כשאת משלבת בין התוספת לבין ההגדרה, זה דברים שנשארים מחוץ למסלול הזה של היבוא המקביל.

אסנת לוקסנבורג: היבוא המקביל הספציפי שאין קשר עם היצרן ולא יודעים מה - - -

מיכאל ביטון: לא הכללי אלא המסלול המקל.

מיכאל ביטון: עולה פה מחשבה שהכנסת מוצרים נוספים או הוצאה שזה גם יכול להיות, צריכה להגיע גם לוועדה, שאנחנו נהיה חלק מהתהליך הזה.

מיכאל ביטון: אתם לא כתבתם את זה בחוק ואנחנו רוצים את זה.

שרן השכל: אני הייתי מבקשת גם בבקשה להכניס כהגדרה לא את השימר, סומק, פודרה, אלא להכניס את כל מוצרי האיפור.

אסנת לוקסנבורג: זה בעייתי.

שרן השכל: למה זה בעייתי?

רינת בכר: כי יש מוצרי איפור לעיניים, לשפתיים שבולעים אותם, יש הרבה מוצרי איפור.

רינת בכר: אנחנו לקחנו את מוצרי האיפור - - -

שרן השכל: כן אבל הם משווקים באירופה, אין שום בעיה עם זה, אנחנו לא מכניסים עכשיו, אתם רוצים להגדיר משהו, זה השפתונים, הכל - - -

מיכאל ביטון: היינו בזה, שרן.

מיכאל ביטון: תראי, הממשלה שאני ואת חברים בקואליציה בה, עשתה איזה משא ומתן פנימי.

מיכאל ביטון: משרד ראש הממשלה, האוצר, בריאות, כלכלה.

מיכאל ביטון: זה העמק השווה שהם הגיעו אליו.

מיכאל ביטון: אני אומר לך שזה פתח גדול, במיוחד בגלל שהוא שביל, יהיה אוטוסטרדה.

מיכאל ביטון: אם אנחנו נהיה פה בוועדה שנתיים, כל שנה ייכנסו הרבה יותר מוצרים.

מיכאל ביטון: הם ירגישו שהעסק עובד, שהפיקוח עובד, שהמנגנונים במקום.

שרן השכל: אני - - - על זה, זה הזדמנות, יהיה מאוד קשה אחר כך להכניס עוד מוצרים.

שרן השכל: אני הייתי מבקשת - - -

מיכאל ביטון: אבל יש סכנה, אני אגיד לך מה הסכנה.

מיכל שיר סגמן: אדוני היו"ר הסכנה הזאת שאתה מדבר עליה היא על פניו כבר קיימת כי אנשים רוכשים את המוצרים האלה - - -

מיכאל ביטון: לא, לא דיברתי על זה.

מיכל שיר סגמן: אנחנו נעשה כאן מחיקון והציבור ימציא אנטי מחיקון.

מיכאל ביטון: לא, לא דיברתי על סכנת הבריאות, דיברתי על סכנה שתבוא הממשלה ותרצה להוציא את הפרק הזה מההסדרים, ותגיד שזה קורה לא כפי שסוכם, ולכן בואו שימו את החלק הזה בחוק היבוא בצד.

מיכאל ביטון: אני חושב שזו טעות.

שרן השכל: אני מבקשת באמת 24 שעות או משהו להשאיר שניה כהערה או כ- - -

מיכאל ביטון: נשאיר את זה פתוח, אין בעיה.

שרן השכל: כאיזו שהיא הסתייגות לעניין האיפור ולתת לנו זמן לקיים דיון כדי לנסות להגיע להבנות ולהסכמות.

מיכאל ביטון: עוד פעם, לא חייבים לסגור את הסעיף הזה עכשיו, ונחזור ונקריא אותו כשהוא ינוסח.

מיכאל ביטון: אבל פתיחת ההסכמות הפנים-ממשלתיות עלולה לשים את החוק הזה בצד.

מיכאל ביטון: אנחנו כוועדה רוצים לקדם את החוק שהממשלה הניחה בפנינו.

מיכאל ביטון: והממשלה התווכחה בתוכה ויכוחים עזים, אני יודע את זה.

מיכאל ביטון: למשל החריגים האלה, פה זה לא חריגים.

שרן השכל: ההתנגדות היחידה הייתה בעצם ממשרד הבריאות לעניין.

מיכאל ביטון: לפעמים זה בריאות, לפעמים זה משהו אחר.

שרן השכל: כלומר אם אנחנו רוצים לאשר את כל מוצרי האיפור ואת כל מוצרי הדיאודורנטים.

מיכאל ביטון: זה לא מה שהם סיכמו, אני אתן לך להתייחס.

מיכאל ביטון: אבל עוד פעם, אני בעד הרחבה וכולם בעד הרחבה.

מיכאל ביטון: אבל היה פה מנכ"ל בריאות והוא אומר 'תראו, אני הלכתי לקצה.

מיכאל ביטון: אבל אתם צריכים לא להביא אותי למקום שאני לא סומך את ידי'.

מיכאל ביטון: אנחנו רוצים שמשרד הבריאות, למרות שהוא משנה את שיטות העבודה שלו, ינסוך בכולנו בטחון שעדיין העסק בריא.

מיכאל ביטון: אנחנו לא רוצים שמשרד הבריאות יגיד 'אתם פותחים את זה באופן גורף שהוא מסוכן' זו אמירה שכבר אנחנו כנבחרי ציבור לא נרצה לקדם את החוק.

מיכאל ביטון: זה האיזונים.

אוריאל סיטרואן: אני סגן ממונה על התחרות.

אוריאל סיטרואן: היבוא המקביל מאוד חשוב וכמובן שרשימה כמה שיותר רחבה.

אוריאל סיטרואן: אני מתייחס להצעה שלך, יו"ר הוועדה, שזה יעבור עוד ועדה.

אוריאל סיטרואן: אני חושב שכמה שפחות מסננות, זאת אומרת שיהיה הכי קל להכניס כמה שיותר מוצרים, הכי טוב.

מיכאל ביטון: אתה אומר לא באישור הוועדה.

אוריאל סיטרואן: רק בגלל שזה עוד פרוצדורה.

מיכאל ביטון: אבל אולי עדכון הוועדה?

מיכאל ביטון: זה גם יכול להיות טוב.

מיכאל ביטון: הוועדה תעודכן על כל מוצר שנכנס או יצא.

אוריאל סיטרואן: היבוא המקביל של תמרוקים בארץ הוא מאוד מאוד חשוב.

מיכאל ביטון: הם אומרים 'אל תכביד עלינו'.

שרן השכל: אם נכנס לידיעה - - -

מיכאל ביטון: היא אומרת 'על הכנסה תרוצו, על הוצאה דברו איתנו'.

מיכאל ביטון: זה בסדר?

אוריאל סיטרואן: כן.

אסנת לוקסנבורג: בסדר.

מיכאל ביטון: הכנסה – אתם תרוצו ותעדכנו אותנו, ובהוצאה אתם תאשרו אצלנו את ההוצאה ותנמקו אותה.

אוריאל סיטרואן: בגלל שהרשימה לא הפוכה.

אוריאל סיטרואן: אם היה - - -

מיכאל ביטון: בסדר.

מיכאל ביטון: הסכמנו.

מיכאל ביטון: שרן, האם את רוצה שלא נסכים על ה סעיף הזה ולקחת את ה-24 שעות לבדוק את זה?

שרן השכל: אני רוצה לנסות להכניס את זה.

מיכאל ביטון: מה להכניס?

שרן השכל: את ה- - -

מיכאל ביטון: אבל הם לא בנויים לזה.

מיכאל ביטון: אז מה?

אסנת לוקסנבורג: רגע, אנחנו רוצים פה הבהרה.

מיכאל ביטון: ניתן לכם להבהיר.

אסנת לוקסנבורג: רגע, הוצאה מהרשימה אנחנו נצטרך גם ועדת חריגים וגם לבוא אלינו לכנסת?

מיכאל ביטון: לא.

מיכאל ביטון: לבוא אלינו לכנסת.

אסנת לוקסנבורג: לכאן אני תמיד מוכנה לבוא.

טלי ארפי: רק להסרה מהרשימה.

מיכאל ביטון: להסרה, באישור הכנסת, להוספה עדכון הכנסת.

קריאה: איזו ועדה בכנסת.

מיכאל ביטון: הערה כללית למשפטנים ואת יועצת של בריאות במקור, אנחנו לא לוקחים נתחים של עבודה וסמכויות של ועדות אחרות.

מיכאל ביטון: אני סיכמתי עם סילמן שזה נדון כאן כדי שתהיה סינרגיה ותפיסה כוללת של הרפורמה בייבוא.

מיכאל ביטון: אבל אם על דעת ועדת הבריאות אתם תרצו להיות אלה שמאשרים את התקנות ואלה שהם הסמכות לאישורים כאלה, שזה יחזור הביתה מה שנקרא, אתם תחליטו ותעדכנו אותנו, אין לנו בעיה עם זה.

מיכאל ביטון: לא מחפשים סמכויות של מישהו אחר.

מיכאל ביטון: הלנה ביילין מהדיוטי פרי.

הלנה ביילין: אתמול בדיון אדוני, כשהצגתי את המיוחדות של הדיוטי פרי, אדוני הציע שהיועצת המשפטית של משרד הבריאות ואני ניפגש ונציע משהו מוסכם.

הלנה ביילין: אז האמת היא שלא הספקנו, רק בגלל קוצר הזמנים והעומס.

הלנה ביילין: רציתי לבקש - - -

מיכאל ביטון: אז תמשיכו.

מיכאל ביטון: החוק עוד לא בא להצבעה.

מיכאל ביטון: הוא רק בדיונים עכשיו.

מיכאל ביטון: ותמשיכו.

מיכאל ביטון: אם תגבשו משהו מוסכם אנחנו נהיה הראשונים לברך.

מיכאל ביטון: תנצלו את הימים הקרובים לדיון ביניכם.

מיכאל ביטון: לא נחליט על מה שביקשת להעלות לפני שדנתם.

מיכאל ביטון: אני לא יודע אם נקבל את בקשתך, אבל את זכות ההתדיינות שלך עם משרד הבריאות אנחנו נאפשר.

הלנה ביילין: ואז ייתכן שנחזור לסעיפים שכבר הוקראו.

מיכאל ביטון: אין בעיה.

מיכאל ביטון: אנחנו יודעים גם לחזור אחורה.

מיכאל ביטון: פשוט החבר'ה פה עבדו כל הלילה על עניינים קשים ולא הספיקו לפגוש אותך.

מיכאל ביטון: אז יפגשו אותך.

הלנה ביילין: תודה רבה אדוני.

מיכאל ביטון: האחרון יהיה צוריאל עובדיה שיתייחס סעיף.

מיכאל ביטון: אנחנו נותנים לשרן השכל לראות אם היא יודעת לגבש בממשלה הסכמה אחרת, ואם לא תהיה הסכמה כזאת אנחנו נמשיך עם רשימת המוצרים בשלב א'.

מיכאל ביטון: זו תהיה ההקראה של הישיבה הבאה.

עובדיה צוריאל: שלום רב, כבוד היו"ר אני מחברת איינשטיין.

עובדיה צוריאל: רציתי הבהרה קלה מהתוספת הרביעית של המוצרים שמותרים ביבוא על פי הנוהל החדש שהם כותבים 'שמפו' האם הם מתכוונים לכל סוגי השמפו?

עובדיה צוריאל: גם הייעודיים, גם הטיפוליים?

עובדיה צוריאל: או עושים החרגה כלשהיא לשמפו?

מיכאל ביטון: אצלנו בירוחם קוראים לזה שאלת קיטבג.

מיכאל ביטון: כתבו לך שמפו, תזרום על שמפו.

מיכאל ביטון: אתה רוצה שנגיד לך איזה שמפו?

מיכאל ביטון: למה.

מיכאל ביטון: תישאר בשמפו.

עובדיה צוריאל: כי אחר כך בנוטיפיקיישן שנעשה, שלא יהיה לנו בעיות.

מיכאל ביטון: אני לא יודע.

מיכאל ביטון: החוק קובע.

מיכאל ביטון: כתוב שמפו, הבאת שמפו אז הכל בסדר.

מיכאל ביטון: אל תביא לנו פודרה ותקרא לה שמפו.

מיכאל ביטון: זה לא טוב.

מיכאל ביטון: כל השאר זה בסדר.

מיכאל ביטון: ענת רוזן, מאיגוד לשכות המסחר בבקשה.

ענת רוזה: אני מייצגת את איגוד לשכות המסחר.

ענת רוזה: רציתי בקצרה, אני מלווה את התהליך של שינוי והרפורמה הזאת מתחילתה לפני בערך עשור ובאמת - - -

מיכאל ביטון: יש בעיות באינטרנט ענת.

מיכאל ביטון: בדיון הבא כשנפתח את זה לזום תהיי הראשונה.

מיכאל ביטון: בסדר?

מיכאל ביטון: האינטרנט שלך לא טוב.

מיכאל ביטון: אני נועל את הישיבה.

מיכאל ביטון: תודה רבה לכולם.

מיכאל ביטון: גם על הרוח הטובה וגם על ההתקדמות.